ส่วนที่ 1

การประกอบธุรกิจ

1.  นโยบายและภาพรวมในการประกอบธุรกิจ

บริษัท แฮลเซี่ยน เทคโนโลยี่ จำกัด (มหาชน) (“บริษัท” หรือ “HTECH”) ก่อตั้งขึ้นเมื่อวันที่ 11
กันยายน 2545 ด้วยทุนจดทะเบียน 3.00 ล้านบาท โดยการร่วมทุนระหว่างบริษัท แฮลเซี่ยน
เมทอล จำกัด และนักลงทุนชาวไทยรวม 78% และ นักลงทุนชาวสิงคโปร์ 22%
โดยบริษัทดำเนินธุรกิจผลิต รับจ้างผลิต และจำหน่ายเครื่องมือที่ใช้ในการตัดเฉือนโลหะ (Cutting
Tools) เพื่อรองรับงานด้านอุตสาหกรรมผลิตชิ้นส่วนอิเล็กทรอนิกส์
และอุตสาหกรรมผลิตชิ้นส่วนยานยนต์ ซึ่งในปี 2550 ได้มีการปรับโครงสร้างกลุ่มบริษัทใหม่
โดยบริษัทได้มีการเพิ่มทุนจดทะเบียนชำระแล้วเป็น 179,253,400 บาท
และทำการแลกหุ้นของบริษัทจากผู้ถือหุ้นของ บริษัท แฮลเซี่ยน เมทอล จำกัด เพื่อให้บริษัทถือหุ้น
100% ใน บริษัท แฮลเซี่ยน เมทอล จำกัด ซึ่งปัจจุบันมีทุนชำระแล้ว 50.00 ล้านบาท
บริษัทได้จดทะเบียนเป็นบริษัทมหาชนจำกัด เมื่อวันที่ 14 พฤษภาคม 2551

บริษัท แฮลเซี่ยน เมทอล จำกัด (“HM”) ได้เริ่มก่อตั้งขึ้นเมื่อวันที่ 25 พฤศจิกายน 2536
ด้วยทุนจดทะเบียน 2.00 ล้านบาท โดยมีผู้ถือหุ้นรายใหญ่ คือ นายพีท ริมชลา และนายวิบูลย์
รุจิเรกสาธร ซึ่งมีสัดส่วนการถือหุ้น 35% และ 20% ตามลำดับ บริษัทดำเนินธุรกิจผลิต รับจ้างผลิต
และ จำหน่าย อุปกรณ์และชิ้นส่วนโลหะประเภทต่างๆ อาทิ อุปกรณ์จับยึดชิ้นงาน (Jigs &
Fixtures), อุปกรณ์ยึดจับเครื่องมือตัด (Toolholders) เป็นต้น
เพื่อรองรับความต้องการของอุตสาหกรรมคอมพิวเตอร์ อุตสาหกรรมยานยนต์
และอุตสาหกรรมเครื่องจักรกล
ต่อมากลุ่มผู้บริหารได้เล็งเห็นศักยภาพการเติบโตในธุรกิจผลิตเครื่องมือที่ใช้ในการตัด (Cutting
Tools) ที่เป็น PCD, CBN, Carbide และ Natural diamond
ซึ่งเป็นธุรกิจที่ใหม่สำหรับประเทศไทย
ดังนั้นทางบริษัทจึงมีการขยายธุรกิจโดยเข้าร่วมทุนกับนักลงทุนชาวสิงคโปร์
เพื่อทำการผลิตเครื่องมือตัดดังกล่าวในประเทศไทยภายใต้ชื่อ บริษัท แฮลเชี่ยน เทคโนโลยี่ จำกัด

1.1 วิสัยทัศน์ วัตถุประสงค์ เป้าหมาย กลยุทธ์ในการดำเนินธุรกิจ

บริษัทมีเป้าหมายในการดำเนินธุรกิจ คือ เพื่อผลิตสินค้าใหม่ ๆ
ที่สามารถรองรับความต้องการที่หลากหลายของตลาดในทุกอุตสาหกรรมที่ต้องการเครื่องมือในการตัดเฉือนโลหะทั่วไป
โดยให้ความสำคัญกับคุณภาพชิ้นงานที่มีความแม่นยำและถูกต้อง ซึ่งมีแผนการดำเนินธุรกิจ ดังนี้

-   เพิ่มผลิตภัณฑ์ PCD, Carbide, และ PCBN Cutting Tools
    ในอุตสาหกรรมผู้ผลิตชิ้นส่วนฮาร์ดดิสก์ไดร์ฟ อุตสาหกรรมยานยนต์ และผู้ผลิตในอุตสาหกรรมอื่น
    ๆ

-   ลดต้นทุนการผลิตเพื่อเพิ่มศักยภาพทางการแข่งขัน โดยการปรับปรุงกระบวนการผลิตจากระบบ
    Manual เป็นระบบกึ่งอัตโนมัติ และอัตโนมัติตามลำดับ

-   รักษาอัตรากำไรสุทธิไว้ให้ได้ไม่ต่ำกว่าร้อยละ 20 โดยได้รับการสนับสนุนจาก BOI

-   พัฒนาผลิตภัณฑ์ใหม่อย่างต่อเนื่อง เพื่อเข้าถึงความหลากหลายของอุตสาหกรรม

-   พัฒนาบุคลากรอย่างต่อเนื่อง ส่งเสริมบุคลากรรุ่นใหม่ที่มีความรู้ ความสามารถ
    ให้ทันต่อการเปลี่ยนแปลงของเทคโนโลยีการผลิต

    2.  การเปลี่ยนแปลงและพัฒนาการที่สำคัญ

+--------------+-------------------------------------------------------+
| 11 กันยายน    | จดทะเบียนจัดตั้งบริษัท ด้วยทุนจดทะเบียน 3.00 ล้านบาท ชำระแล้ว    |
| 2545         | 1.50 ล้านบาท จำนวนหุ้น 30,000 หุ้น มูลค่าที่ตราไว้หุ้นละ 100 บาท  |
|              | มีสำนักงานตั้งอยู่เลขที่ 41 หมู่ที่ 14 นิคมอุตสาหกรรมบางชัน ซอย 6    |
|              | ถนนเสรีไทย แขวงมีนบุรี เขตมีนบุรี กรุงเทพมหานคร               |
+--------------+-------------------------------------------------------+
| 21 ธันวาคม    | เพิ่มทุนจดทะเบียนชำระแล้วส่วนที่เหลืออีก 1.50 ล้านบาท            |
| 2545         | เป็นทุนจดทะเบียนชำระแล้ว 3.00 ล้านบาท                      |
+--------------+-------------------------------------------------------+
| 27 มกราคม    | เพิ่มทุนจดทะเบียนชำระแล้วเป็น 10.00 ล้านบาท เพื่อขยายการผลิต    |
| 2547         | (ซื้อเครื่องจักร) และเป็นเงินทุนหมุนเวียนในกิจการ                |
+--------------+-------------------------------------------------------+
| 27 เมษายน    | เพิ่มทุนจดทะเบียนชำระแล้วเป็น 12.00 ล้านบาท เพื่อขยายการผลิต    |
| 2547         | (ซื้อเครื่องจักร) และเป็นเงินทุนหมุนเวียนในกิจการ                |
+--------------+-------------------------------------------------------+
| 5 กันยายน     | เพิ่มทุนจดทะเบียนชำระแล้วเป็น 17.00 ล้านบาท เพื่อขยายการผลิต    |
| 2548         | (ซื้อเครื่องจักร) และเป็นเงินทุนหมุนเวียนในกิจการ                |
+--------------+-------------------------------------------------------+
| 3 ธันวาคม     | เพิ่มทุนจดทะเบียนชำระแล้วอีกจำนวน 162,253,400 บาท เป็น       |
| 2550         | 179,253,400 บาท เพื่อปรับโครงสร้างกลุ่มบริษัทและกลุ่มผู้ถือหุ้น      |
|              | ซึ่งเป็นการตกลงกันระหว่างผู้ถือหุ้นบริษัท โดยแบ่งเป็น               |
|              |                                                       |
|              | 1. เพิ่มทุน 50.00 ล้านบาท (500,000 หุ้น) มาแลกหุ้น HM         |
|              | จากผู้ถือหุ้นเดิมของ HM ในสัดส่วน 1 : 1                       |
|              | ซึ่งมีมูลค่าใกล้เคียงมูลค่าทางบัญชีของ HTECH และ HM ในขณะนั้น      |
|              |                                                       |
|              | 2. เพิ่มทุน 112.2534 ล้านบาท (1,122,534 หุ้น)               |
|              | เสนอขายแก่ผู้ถือหุ้นของบริษัทตามแผนการปรับโครงสร้างการถือหุ้น ซึ่ง   |
|              | HM ไม่ได้เพิ่มทุนตามสัดส่วน                                  |
+--------------+-------------------------------------------------------+
| 20 มีนาคม     | เพื่อเป็นการขจัดการถือหุ้นไขว้ระหว่างบริษัท แฮลเซี่ยน เมทอล จำกัด   |
| 2551         | และบริษัท โดย บริษัท แฮลเซี่ยน เมทอล จำกัด                   |
|              | ได้ขายหุ้นที่ถืออยู่ในบริษัทให้แก่ผู้ถือหุ้นของบริษัท ในราคาหุ้นละ 101 บาท |
|              | ซึ่งเป็นมูลค่าตามบัญชี ของบริษัท                               |
+--------------+-------------------------------------------------------+
| 14 พฤษภาคม   | จดทะเบียนแปรสภาพเป็นบริษัทมหาชน                           |
| 2551         | โดยเปลี่ยนแปลงมูลค่าที่ตราไว้จากหุ้นละ 100 บาทเป็นหุ้นละ 1 บาท    |
|              | และเพิ่มทุนจดทะเบียนจาก 179,253,400 บาทเป็น 240,000,000    |
|              | บาท เพื่อเสนอขายหุ้นสามัญเพิ่มทุนต่อประชาชนจำนวน 60,746,600 หุ้น |
|              | มูลค่าที่ตราไว้หุ้นละ 1 บาท                                  |
+--------------+-------------------------------------------------------+
| 9 มีนาคม 2552 | คณะกรรมการของบริษัทครั้งที่ 1/2552                          |
|              | ได้มีมติอนุมัติให้เปลี่ยนแปลงการเสนอขายหุ้นที่ออกใหม่ต่อประชาชน จาก  |
| 27 มีนาคม     | 60,746,600 หุ้น เป็นจำนวน 40,746,600 หุ้น                  |
| 2552         | โดยมีทุนจดทะเบียนภายหลังการเสนอขายหุ้นครั้งนี้ เป็นจำนวนเงิน      |
|              | 220,000,000 บาท (มูลค่าที่ตราไว้หุ้นละ 1 บาท)                |
| 4 ธันวาคม     | โดยได้เสนอขายหุ้นสามัญเพิ่มทุนในวันที่ 19 – 20 มีนาคม 2552       |
| 2552         |                                                       |
|              | หลักทรัพย์ของบริษัทเริ่มเข้าซื้อขายวันแรกในตลาดหลักทรัพย์ เอ็ม เอ ไอ |
| 28 มกราคม    |                                                       |
| 2553         | ที่ประชุมวิสามัญผู้ถือหุ้นครั้งที่ 1/2552                           |
|              | ได้มีมติอนุมัติให้เสนอขายหุ้นจากทุนจดทะเบียนในส่วนที่ยังไม่ได้รับชำระ   |
| 2 กุมภาพันธ์    | จำนวน 20,000,000 หุ้น เพื่อเสนอขายให้กับบุคคลในวงจำกัด        |
| 2553         | โดยคณะกรรมการบริหารของบริษัทครั้งที่ 1/2553 เมื่อวันที่ 11 มกราคม |
|              | 2553 และครั้งที่ 3/2553 เมื่อวันที่ 19 มกราคม 2553             |
| 3 มีนาคม 2553 | ได้กำหนดราคาเสนอขายหุ้นละ 2.50 บาท                       |
|              | โดยจัดสรรให้กับบุคคลในวงจำกัด 27 ราย                       |
| 3 กันยายน     | และกำหนดวันเสนอขายในวันที่ 21-26 มกราคม 2553              |
| 2553         |                                                       |
|              | จดทะเบียนเพิ่มทุนเป็น 240,000,000 บาท                      |
|              | โดยมีทุนจดทะเบียนชำระแล้วเป็น 240,000,000 หุ้น               |
|              |                                                       |
|              | หุ้นสามัญในส่วนเพิ่มทุน เริ่มเข้าซื้อขายวันแรกในตลาดหลักทรัพย์ เอ็ม เอ |
|              | ไอ                                                    |
|              |                                                       |
|              | บริษัทได้ร่วมทุน จัดตั้งบริษัท แฮลเทค จำกัด ด้วยทุนจดทะเบียน 10.00  |
|              | ล้านบาท (ชำระแล้ว 7.00 ล้านบาท)                          |
|              | โดยบริษัทเข้าร่วมลงทุนในสัดส่วนร้อยละ 70 ของทุนจดทะเบียนชำระแล้ว |
|              | หรือคิดเป็นมูลค่าเงินลงทุน 4.90 ล้านบาท                       |
|              |                                                       |
|              | บริษัทได้ร่วมทุนกับนักธุรกิจชาวฟิลิปปินส์ จัดตั้งบริษัท แฮลเซี่ยน         |
|              | เทคโนโลยี่ (ฟิลิปปินส์) จำกัด (Halcyon Technology            |
|              | (Philippines) Inc.) ด้วยทุนจดทะเบียน 145 ล้านเปโซฟิลิปปินส์   |
|              | (ชำระแล้ว 58 ล้านแปโซฟิลิปปินส์)                            |
|              | โดยบริษัทเข้าร่วมลงทุนในสัดส่วนร้อยละ 65 ของทุนจดทะเบียนชำระแล้ว |
|              | หรือคิดเป็นมูลค่าเงินลงทุน 26.26 ล้านบาท                      |
+--------------+-------------------------------------------------------+
| 31 มีนาคม     | จดทะเบียนจัดตั้ง Atek Precision Tools Inc.                |
| 2554         | ซึ่งอยู่ในประเทศฟิลิปปินส์ โดยมี บริษัท แฮลเซี่ยน เทคโนโลยี่         |
|              | (ฟิลิปปินส์) จำกัด ซึ่งเป็นบริษัทย่อยที่บริษัทถือหุ้นในสัดส่วนร้อยละ 65    |
|              | ถือหุ้นใน Atek Precision Tools Inc. ร้อยละ 100            |
+--------------+-------------------------------------------------------+
| 13 พฤษภาคม   | บริษัท แฮลเทค จำกัด เพิ่มทุนชำระแล้วจาก 7.00 ล้านบาท เป็น      |
| 2554         | 10.00 ล้านบาท                                          |
+--------------+-------------------------------------------------------+
| 6 มิถุนายน     | บริษัท แฮลเซี่ยน เทคโนโลยี่ จำกัด (มหาชน) และ บริษัท แฮลเซี่ยน   |
| 2554         | เมทอล จำกัด ได้รับการรับรองมาตรฐาน ISO 9001: 2008         |
+--------------+-------------------------------------------------------+
| 9 กรกฎาคม    | บริษัทจดทะเบียนเพิ่มทุนจาก 240.00 ล้านบาทเป็น 300.00 ล้านบาท   |
| 2555         | (ทุนชำระแล้ว 240.00 ล้านบาท)                             |
|              | เพื่อรองรับการใช้สิทธิของใบสำคัญแสดงสิทธิที่จะซื้อหุ้นของบริษัทที่จะอ    |
|              | อกให้แก่กรรมการที่เป็นผู้บริหารและ/หรือพนักงานของบริษัทและบริษัทย่อย |
|              | เพื่อชำระค่าเงินลงทุนในหุ้นสามัญของบริษัท เอฟ ดี เอ็ม เทคโนโลยี    |
|              | จำกัด และเพื่อเสนอขายให้แก่บุคคลในวงจำกัด (Private           |
|              | Placement)                                            |
+--------------+-------------------------------------------------------+
| 16 กรกฎาคม   | บริษัทเพิ่มทุนชำระแล้วเป็น 255.50 ล้านบาท                     |
| 2555         | จากการเข้าลงทุนในหุ้นสามัญของ บริษัท เอฟ ดี เอ็ม เทคโนโลยี จำกัด |
|              | ในสัดส่วนร้อยละ 60 เพื่อขยายฐานลูกค้าและช่องทางการจำหน่าย โดย  |
|              | HTECH ออกหุ้นสามัญเพิ่มทุนเพื่อนำมาแลกกับหุ้นสามัญของ FDM         |
|              | จากผู้ถือหุ้นเดิม                                           |
+--------------+-------------------------------------------------------+
|              | บริษัท เอฟ ดี เอ็ม เทคโนโลยี จำกัด เพิ่มทุนจดทะเบียนชำระแล้วเป็น  |
|              | 10.00 ล้านบาท                                          |
+--------------+-------------------------------------------------------+
| 4 ตุลาคม 2555 | บริษัท แฮลเทค จำกัด จดทะเบียนเลิกกิจการ                     |
|              | เนื่องจากบริษัทมีผลประโยชน์ทับซ้อนกับบริษัท เอฟ ดี เอ็ม เทคโนโลยี   |
|              | จำกัด จากการที่จำหน่ายสินค้าประเภทเดียวกัน คือ                 |
|              | เครื่องมือตัดโลหะมาตรฐาน ประเภทคาร์ไบด์ หรือ Standard        |
|              | Carbide Cutting Tools และได้ทำการชำระบัญชีแล้วเสร็จเมื่อวันที่  |
|              | 27 ธันวาคม 2555                                        |
+--------------+-------------------------------------------------------+
| 11 มิถุนายน    | ด้วยที่ประชุมวิสามัญผู้ถือหุ้นครั้งที่ 1/2555                        |
| 2556         | ได้มีมติอนุมัติให้เสนอขายหุ้นเพิ่มทุนจำนวนไม่เกิน 39,500,000 หุ้น     |
|              | (มูลค่าที่ตราไว้หุ้นละ 1 บาท) เพื่อเสนอขายให้กับบุคคลในวงจำกัด     |
|              | โดยคณะกรรมการบริหารของบริษัท เมื่อวันที่ 11 มิถุนายน 2556       |
|              | ได้กำหนดราคาเสนอขายหุ้นละ 3.12 บาท                       |
|              | โดยจัดสรรให้กับบุคคลในวงจำกัด 2 ราย เป็นจำนวนหุ้นรวม          |
|              | 4,317,020 หุ้น และกำหนดวันเสนอขายในวันที่ 11 และ 14-17      |
|              | มิถุนายน 2556                                           |
+--------------+-------------------------------------------------------+
| 26 มิถุนายน    | บริษัทได้ร่วมลงทุนใน Halcyon Technology Singapore Pte.     |
| 2556         | Ltd. ซึ่งตั้งอยู่ในประเทศสิงคโปร์ โดยบริษัทถือหุ้นในสัดส่วนร้อยละ 70  |
|              | ของหุ้นสามัญทั้งหมด                                        |
|              | เพื่อขยายฐานลูกค้าและช่องทา                                |
|              | งการจัดจำหนายสินค้าไปยังลูกค้าในอุตสาหกรรมต่างๆในประเทศสิงคโปร์ |
+--------------+-------------------------------------------------------+
| 7 กรกฎาคม    | บริษัทได้ร่วมลงทุนใน Halcyon Technology (M) Sdn. Bhd.      |
| 2556         | ซึ่งตั้งอยู่ในประเทศมาเลเซีย โดยบริษัทถือหุ้นในสัดส่วนร้อยละ 60      |
|              | ของหุ้นสามัญทั้งหมด                                        |
|              | เพื่อขยายฐานลูกค้าและช่องทาง                               |
|              | การจัดจำหนายสินค้าไปยังลูกค้าในอุตสาหกรรมต่างๆในประเทศมาเลเซีย |
+--------------+-------------------------------------------------------+

1.3 โครงสร้างการถือหุ้นของกลุ่มบริษัท

หลังจากที่บริษัทได้เสนอขายหุ้นสามัญเพิ่มทุนต่อประชาชนทั่วไป
และนำหลักทรัพย์ของบริษัทเข้าซื้อขายในตลาดหลักทรัพย์ เอ็ม เอ ไอ เมื่อปี 2552 นั้น
บริษัทได้เริ่มการขยายธุรกิจไปยังต่างประเทศ เนื่องจากเล็งเห็นถึงโอกาสในการเติบโตในอนาคต
โดยในปี 2553 บริษัทได้ร่วมทุนกับ Atek Precision Tooling Pte Ltd.
ซึ่งเป็นบริษัทที่จดทะเบียนและตั้งอยู่ในประเทศสิงคโปร์ ในการก่อตั้งบริษัท แฮลเทค จำกัด (“HC”)
ด้วยทุนจดทะเบียน 10 ล้านบาท (ชำระแล้ว 7 ล้านบาท) โดยมีสัดส่วนการถือหุ้นร้อยละ 70 และ
30 ตามลำดับ เพื่อดำเนินธุรกิจเป็นผู้จัดจำหน่ายเครื่องมือตัดโลหะมาตรฐานประเภทคาร์ไบด์
(Standard Carbide Cutting Tool) รวมทั้งชิ้นส่วนโลหะต่างๆ ในประเทศไทย นอกจากนี้
บริษัทยังได้ร่วมทุนกับ นักธุรกิจชาวฟิลิปปินส์ จัดตั้งบริษัท แฮลเซี่ยน เทคโนโลยี่ (ฟิลิปปินส์) จำกัด
(“HP”) ด้วยทุนจดทะเบียน 145 ล้านเปโซฟิลิปปินส์ (ชำระแล้ว 58 ล้านแปโซฟิลิปปินส์)
เพื่อดำเนินธุรกิจผลิตและจำหน่ายเครื่องมือตัดโลหะ (Cutting Tools) ที่เป็น PCD, CBN,
Carbide และ Natural diamond รวมถึง Jigs & Fixtures และชิ้นส่วนเครื่องจักรต่างๆ
เพื่อจำหน่ายให้กับให้กับลูกค้าในประเทศฟิลิปปินส์เป็นหลัก ในปี 2554 ได้มีการจัดตั้งบริษัท Atek
Precision Tools Inc. ซึ่งถือหุ้นโดย HP ร้อยละ 100 ด้วยทุนจดทะเบียนและชำระแล้ว 10
ล้านเปโซฟิลิปปินส์ เพื่อดำเนินธุรกิจจัดจำหน่ายเครื่องมือตัดโลหะมาตรฐานประเภทคาร์ไบด์
(Standard Carbide Cutting Tool) รวมทั้งชิ้นส่วนโลหะต่างๆในประเทศฟิลิปปินส์เป็นหลัก

ในปี 2555 HTECH ได้เข้าไปลงทุนซื้อหุ้น 60% ในบริษัท เอฟ ดี เอ็ม เทคโนโลยี จำกัด (FDM)
และได้จดทะเบียนเลิกกิจการ บริษัท แฮลเทค จำกัด (HC) ในวันที่ 4 ตุลาคม 2555
เนื่องจากบริษัทมีผลประโยชน์ทับซ้อนกับบริษัท เอฟ ดี เอ็ม เทคโนโลยี จำกัด (FDM)
โดยทั้งสองบริษัทจำหน่ายสินค้าประเภทเดียวกันคือเครื่องมือตัดโลหะมาตรฐาน ประเภทคาร์ไบด์
หรือ Standard Carbide Cutting Tools ซึ่งเดิม HC นำเข้าจากประเทศจีน
แต่เกิดปัญหาเรื่องการผลิต และส่งของล่าช้า
ทำให้ลูกค้าบางรายไม่พึงพอใจกับบริการจนยอดขายไม่สามารถเติบโตได้เท่าที่คาดการณ์ไว้
บริษัทจึงตัดสินใจเลิกกิจการ โดยได้มีการจำหน่ายสต็อกสินค้าที่เหลือทั้งหมด
พร้อมกับโอนฐานลูกค้าบางส่วนให้กับบริษัทภายนอก และได้ทำการชำระบัญชีแล้วเสร็จ เมื่อวันที่ 27
ธันวาคม 2555

ในปี 2556 HTECH ได้ร่วมลงทุนในบริษัทย่อยในต่างประเทศจำนวน 2 บริษัท ได้แก่ Halcyon
Technology Singapore Pte. Ltd. และ Halcyon Technology (M) Sdn. Bhd.
ซึ่งตั้งอยู่ในประเทศสิงคโปร์ และมาเลเซีย ตามลำดับ
การลงทุนในบริษัทย่อยในต่างประเทศดังกล่าวมีวัตถุประสงค์หลัก
เพื่อขยายฐานลูกค้าและช่องทางการจัดจำหน่ายไปยังลูกค้ากลุ่มใหม่ๆ ในอุตสาหกรรมต่างๆ
ในต่างประเทศ ทั้งนี้ บริษัทยังอยู่ระหว่างการดำเนินการร่วมลงทุนในบริษัทย่อยในประเทศเวียดนาม
คือ Halcyon Technology Vietnam Co., Ltd.
โดยคาดว่าจะดำเนินการแล้วเสร็จภายในไตรมาส 1 ปี 2557 นี้

โครงสร้างการถือหุ้นของกลุ่มบริษัท (ณ วันที่ 31 ธันวาคม 2556)

บริษัท แฮลเซี่ยน เทคโนโลยี่ จำกัด (มหาชน) (“HTECH”)

ประกอบธุรกิจเป็นผู้ผลิต รับจ้างผลิตและจำหน่ายเครื่องมือที่ทำมาจากเพชรสังเคราะห์
(Polycrystalline Diamond หรือ PCDและ Monocrystalline Diamond หรือ
Monodite) เพชรธรรมชาติ (Natural Diamond) คาร์ไบด์ (Carbide) และ PCBN
(Polycrystalline Cubic Boron Nitride) สำหรับใช้ในการตัดเฉือนโลหะ (Cutting
Tools) เพื่อให้ได้ชิ้นงานที่มีความเที่ยงตรงสูง (High Precision Part)
โดยบริษัทเน้นการผลิต PCD Tools เป็นส่วนใหญ่เพราะมีคุณสมบัติเด่น คือ
อายุการใช้งานให้ผลที่ดีกว่าเครื่องมือประเภท Carbide ซึ่งผลิตภัณฑ์หลักของบริษัทได้แก่ PCD
boring tool, PCD endmill tool, PCD insert, PCD brazing tool, PCD reamer,
PCD hollow tool, PDC Drills และ Special Carbide Cutting Tools
โดยทั่วไปเครื่องมือตัดเฉือนโลหะ (Cutting tools) จะมีคุณสมบัติ คือ ความแข็ง (Hardness)
ความทนการต่อการเสียดสีสูง (Wear Resistance) และ ความทนต่อความร้อนสูง (Heat
Resistance) ซึ่งเครื่องมือประเภท PCD, Carbide และ PCBN
จะมีคุณภาพและประสิทธิภาพในการใช้งานต่างกันตามวัสดุที่ใช้ในการผลิต

บริษัท แฮลเซี่ยน เมทอล จำกัด (“HM”)

ประกอบธุรกิจผลิต รับจ้างผลิตและจำหน่าย อุปกรณ์และชิ้นส่วนโลหะต่างๆ
ตามความต้องการของลูกค้า
เพื่อนำไปใช้ในขบวนการผลิตชิ้นส่วนหรือขบวนการประกอบผลิตภัณฑ์ของอุตสาหกรรมต่าง ๆ เช่น
อุตสาหกรรมผลิตชิ้นส่วนคอมพิวเตอร์ ยานยนต์ ชิ้นส่วนเครื่องจักรกล หรือชิ้นส่วนโลหะอื่นๆทั่วไป
ซึ่งสามารถแบ่งผลิตภัณฑ์ของบริษัทได้ดังนี้

1.  เครื่องมือ (Tooling): อุปกรณ์เสริมที่จำเป็นสำหรับการผลิต ได้แก่ อุปกรณ์จับยึดชิ้นงาน
    (Jigs & Fixtures) และด้ามยึดจับเครื่องมือตัด (Toololders) เป็นต้น

2.  ชิ้นส่วนโลหะต่างๆ (Metal Fabrication) โดยบริษัทได้จำแนกเป็น 2 ประเภท ดังนี้

-   กลุ่มผลิตภัณฑ์ที่มีการสั่งซื้อเป็นจำนวนมาก (Mass product)
    และมีการสั่งซื้อสินค้าอย่างต่อเนื่อง

-   กลุ่มผลิตภัณฑ์ที่มีการสั่งซื้อเป็นครั้งคราว (Batch Product)

บริษัท แฮลเทค จำกัด (“HC”)

ในปี 2555 HC ได้จดทะเบียนเลิกกิจการ เนื่องจากบริษัทมีผลประโยชน์ทับซ้อนกับบริษัท เอฟ ดี
เอ็ม เทคโนโลยี จำกัด (FDM) ซึ่ง HTECH ได้เข้าไปลงทุนซื้อหุ้น 60%
โดยทั้งสองบริษัทจำหน่ายสินค้าประเภทเดียวกันคือเครื่องมือตัดโลหะมาตรฐานประเภทคาร์ไบด์ หรือ
Standard Carbide Cutting Tools ทั้งนี้ HC ได้ชำระบัญชีแล้วเสร็จเมื่อวันที่ 27 ธันวาคม
2555

Halcyon Technology (Philippines) Inc. (“HP”)

ก่อตั้งขึ้นเมื่อวันที่ 3 กันยายน 2553 จดทะเบียนในประเทศฟิลิปปินส์ ด้วยทุนจดทะเบียน 145
ล้านเปโซฟิลิปปินส์ (ชำระแล้ว 58 ล้านเปโซฟิลิปปินส์) โดย HTECH ถือหุ้นร้อยละ 65
ของทุนจดทะเบียนชำระแล้ว

HP จัดตั้งขึ้นเพื่อดำเนินธุรกิจผลิตและจำหน่ายเครื่องมือตัดโลหะ (Cutting Tools) ที่เป็น PCD,
CBN, Carbide และ Natural Diamond รวมถึง Jigs & Fixtures
และชิ้นส่วนเครื่องจักรต่างๆ เพื่อจำหน่ายให้กับลูกค้าในประเทศฟิลิปปินส์ จีน และไต้หวัน
โดยกลุ่มลูกค้าเป้าหมายเป็นลูกค้าในกลุ่มอุตสาหกรรมฮาร์ดดิสก์ไดร์ฟและยานยนต์หรืออื่นๆ
ในสัดส่วนร้อยละ 70 และร้อยละ 30 ตามลำดับ ทั้งนี้ HTECH
จะเป็นที่ปรึกษาและให้การสนับสนุนด้านเทคนิค (Technical Support)
และการศึกษาพัฒนาสินค้าใหม่ๆ (Research & Development)
โดยได้ส่งบุคลากรผู้เชี่ยวชาญด้านการผลิตไปเพื่อฝึกอบรมทักษะการผลิตให้กับพนักงานที่ฟิลิปปินส์
รวมถึงการให้ความสนับสนุนทางด้านสินค้าที่มีขบวนการผลิตที่ซับซ้อน และในกรณีที่ทาง HP
ผลิตไม่ทันต่อความต้องการ ทั้งนี้ HP เริ่มดำเนินการผลิตเชิงพาณิชย์ในไตรมาส 1 ปี 2554

Atek Precision Tools Inc. (“ATEK Phils.”)

ก่อตั้งขึ้นเมื่อวันที่ 31 มีนาคม 2554 จดทะเบียนในประเทศฟิลิปปินส์
ด้วยทุนจดทะเบียนและชำระแล้ว 10 ล้านเปโซฟิลิปปินส์ ซึ่งถือหุ้นโดย HP ร้อยละ 100
โดยธุรกิจของ ATEK Phils. จะเป็นการซื้อมาขายไปเครื่องมือตัดโลหะมาตรฐานประเภทคาร์ไบด์
(Standard Carbide Cutting Tool) เช่น Endmills, Drills, Inserts และ
Toolholding Systems เป็นต้น รวมทั้งชิ้นส่วนโลหะต่างๆ สำหรับใช้ในกระบวนการผลิต
โดยมีการสั่งซื้อสินค้าจากทั้งในประเทศและนำเข้าจากประเทศสิงคโปร์ ทั้งนี้
กลุ่มลูกค้าเป้าหมายเป็นลูกค้าในอุตสาหกรรมชิ้นส่วนอิเล็กทรอนิกส์ อุตสาหกรรมยานยนต์
และอุตสาหกรรมเครื่องจักรกล โดยเน้นการขายในประเทศฟิลิปปินส์เป็นหลัก

บริษัท เอฟ ดี เอ็ม เทคโนโลยี จำกัด (“FDM”)

ก่อตั้งขึ้นเมื่อวันที่ 30 ตุลาคม 2545 จดทะเบียนในประเทศไทย ด้วยทุนจดทะเบียนและชำระแล้ว
1.00 ล้านบาท เพื่อประกอบธุรกิจเป็นตัวแทนจำหน่ายเครื่องมือตัดโลหะที่ทำจากเพชรสังเคราะห์
(Polycrystalline Diamond หรือ PCD) และเครื่องมือตัดโลหะมาตรฐานประเภทคาร์ไบด์
เซรามิค PCD และ PCBN (Standard Carbide, Ceramic, PCD and PCBN Cutting
Tools) เพื่อรองรับงานด้านอุตสาหกรรมชิ้นส่วนอิเล็กทรอนิกส์ และอุตสาหกรรมชิ้นส่วนยานยนต์
เป็นหลัก

ในปี 2555 HTECH เข้าลงทุนในหุ้นสามัญของ FDM ในสัดส่วนร้อยละ 60
ของทุนจดทะเบียนชำระแล้ว เพื่อขยายฐานลูกค้าและช่องทางการจัดจำหน่าย โดย FDM
ได้โอนธุรกิจจัดจำหน่ายเครื่องมือตัดโลหะที่มีลักษณะเฉพาะประเภท PCD และ PCBN ให้กับ HTECH
หลังจากการโอนธุรกิจดังกล่าว FDM
ยังคงดำเนินธุรกิจเป็นตัวแทนจำหน่ายเครื่องมือตัดโลหะมาตรฐานประเภทคาร์ไบด์ เซรามิค PCD
และ PCBN (Standard Carbide, Ceramic, PCD and PCBN Cutting Tools)
ภายใต้ตราสินค้ายี่ห้อ Kyocera ซึ่งทาง FDM นำเข้าโดยตรงจากประเทศญี่ปุ่น และสิงคโปร์
นอกจากนี้ยังมีสินค้ายี่ห้ออื่นๆ ที่นำมาจำหน่ายให้ลูกค้าเพื่อให้ครอบคลุมความต้องการของลูกค้า
โดยมีกลุ่มลูกค้าเป้าหมายในอุตสาหกรรมต่างๆ ได้แก่ กลุ่มอุตสาหกรรมผู้ผลิตชิ้นส่วนฮาร์ดดิสก์ไดรฟ
(HDD) ประมาณ 10%, ผู้ผลิตชิ้นส่วนอิเล็กทรอนิกส์ อื่นๆ ประมาณ 20%,
ผู้ผลิตชิ้นส่วนจักรยานยนต์ประมาณ 45% และ ชิ้นส่วนยานยนต์ประมาณ 25%
โดยลูกค้าทั้งหมดจะเป็นลูกค้าในประเทศไทย ไม่มีการจำหน่ายสินค้าส่งออกต่างประเทศ ทั้งนี้ FDM
มีการเพิ่มทุนชำระแล้วเป็น 10.00 ล้านบาท เมื่อวันที่ 16 กรกฎาคม 2555
โดยมีสัดส่วนการถือหุ้นไม่เปลี่ยนไปจากเดิม

Halcyon Technology Singapore Pte. Ltd. (“HS”)

บริษัทได้ร่วมลงทุนจัดตั้ง HS ซึ่งเป็นบริษัทจำกัดจดทะเบียนภายใต้กฎหมายของประเทศสิงคโปร์
มีทุนจดทะเบียนชำระแล้ว 825,000 ดอลลาร์สิงคโปร์
โดยมีวัตถุประสงค์เพื่อขยายฐานลูกค้าและช่องทางการจัดจำหน่ายสินค้าไปยังลูกค้ากลุ่มใหม่ๆ
ในอุตสาหกรรมต่างๆ ในประเทศสิงคโปร์ ซึ่งบริษัทได้ลงทุนในบริษัทย่อยดังกล่าวเป็นเงินจำนวน
577,500 ดอลลาร์สิงคโปร์ (เทียบเท่า 14.28 ล้านบาท) คิดเป็นสัดส่วนร้อยละ 70
ของทุนจดทะเบียนชำระแล้ว การลงทุนในบริษัทย่อยดังกล่าวได้ดำเนินการแล้วเสร็จเมื่อวันที่ 26
มิถุนายน 2556

ทั้งนี้ HS
ได้เข้าซื้อธุรกิจตัวแทนจำหน่ายสินค้าประเภทเครื่องมือตัดเฉือนโลหะในประเทศสิงคโปร์จากบริษัทตัวแทนจำหน่ายที่มีการดำเนินกิจการอยู่โดยได้โอนสินค้าคงเหลือและฐานลูกค้าทั้งหมดในส่วนธุรกิจดังกล่าวมาจัดจำหน่ายภายใต้
HS แทน โดยสินค้าที่ HS
จัดจำหน่ายเป็นเครื่องมือตัดโลหะที่มีลักษณะเฉพาะที่ทำจากเพชรสังเคราะห์และคาร์ไบด์ (Special
PCD and Carbide Cutting Tool) ซึ่งมีการสั่งซื้อสินค้าจาก HTECH
โดยจะเน้นการดูแลลูกค้าเฉพาะในสิงคโปร์ หรือประเทศอื่นๆที่บริษัทอื่นในเครือเข้าไม่ถึง

นอกจากนี้ HS ยังเป็นตัวแทนจำหน่ายเครื่องมือตัดโลหะมาตรฐานประเภทคาร์ไบด์ เซรามิค PCD
และ PCBN (Standard Carbide, Ceramic, PCD and PCBN Cutting Tools)
โดยมีการสั่งซื้อสินค้าจากทั้งในประเทศและนำเข้าจากสหรัฐอเมริกา, จีน, เยอรมัน, โปตุเกส,
อิสราเอล เป็นต้น ทั้งนี้
สินค้าที่นำเข้ามาจะมีการจัดจำหน่ายทั้งในสิงคโปร์และส่งออกไปยังอินโดนีเซีย อินเดีย จีน เป็นต้น
โดยกลุ่มลูกค้าเป้าหมายของ HS เป็นลูกค้าในอุตสาหกรรมผลิตชิ้นส่วนเครื่องบิน (Aerospace)
อุตสาหกรรมผลิตฮาร์ดดิสก์ไดร์ฟ (HDD) อุตสาหกรรมปิโตรเลียม (Oil & Gas)
และอุตสาหกรรมแม่พิมพ์ (Mould & Die)

Halcyon Technology (M) SDN. BHD. (“HY”)

บริษัทได้ร่วมลงทุนใน HY ซึ่งเป็นบริษัทจำกัดจดทะเบียนภายใต้กฎหมายของประเทศมาเลเซีย
มีทุนจดทะเบียน 5,000,000 มาเลเซียริงกิต (ชำระแล้ว 2,021,250 มาเลเซียริงกิต)
โดยมีวัตถุประสงค์เพื่อขยายฐานลูกค้าและช่องทางการจัดจำหน่ายสินค้าไปยังลูกค้ากลุ่มใหม่ๆ
ในอุตสาหกรรมต่างๆ ในประเทศมาเลเซีย บริษัทได้ลงทุนในบริษัทย่อยดังกล่าวเป็นเงินจำนวน
1,212,750 ริงกิตมาเลเซีย (เทียบเท่า 12.19 ล้านบาท) คิดเป็นสัดส่วนร้อยละ 60
ของทุนจดทะเบียนชำระแล้ว การลงทุนในบริษัทย่อยดังกล่าวได้ดำเนินการแล้วเสร็จเมื่อวันที่ 7
กรกฎาคม 2556

ทั้งนี้ HY
ได้เข้าซื้อธุรกิจตัวแทนจำหน่ายสินค้าประเภทเครื่องมือตัดเฉือนโลหะในประเทศมาเลเซียจาก
บริษัทตัวแทนจำหน่ายที่มีการดำเนินกิจการอยู่โดยได้โอนสินค้าคงเหลือและฐานลูกค้าทั้งหมดในส่วนธุรกิจจัดจำหน่ายเครื่องมือตัดเฉือนโลหะมาจัดจำหน่ายภายใต้
HY แทน และบริษัทดังกล่าวอยู่ในระหว่างการดำเนินการปิดกิจการ โดยสินค้าที่ HY
จัดจำหน่ายเป็นเครื่องมือตัดโลหะที่มีลักษณะเฉพาะที่ทำจากเพชรสังเคราะห์และคาร์ไบด์ (Special
PCD and Carbide Cutting Tool) ซึ่งมีการสั่งซื้อสินค้าจาก HTECH
รวมถึงการจัดจำหน่ายเครื่องมือตัดโลหะมาตรฐานประเภทคาร์ไบด์ เซรามิค PCD และ PCBN
(Standard Carbide, Ceramic, PCD and PCBN Cutting Tools)
จากการสั่งซื้อสินค้าจากทั้งในประเทศและนำเข้าจากประเทศสิงคโปร์ ไต้หวัน เป็นต้น ทั้งนี้
กลุ่มลูกค้าเป้าหมายเป็นลูกค้าในอุตสาหกรรมผลิตฮาร์ดดิสก์ไดร์ฟ อุตสาหกรรมผลิตชิ้นส่วนยานยนต์
อุตสาหกรรมผลิตชิ้นส่วนเครื่องบิน (Aerospace) อุตสาหกรรมปิโตรเลียม
โดยเน้นการขายในประเทศมาเลเซียเป็นหลัก และมีการส่งออกบางส่วนไปยังไต้หวันและฮ่องกง

Halcyon Technology Vietnam Co., Ltd. (“HV”)

ที่ประชุมคณะกรรมการบริษัทครั้งที่ 3/2556 เมื่อวันที่ 13 สิงหาคม 2556
มีมติอนุมัติการเข้าลงทุนของบริษัทใน HV
ซึ่งเป็นบริษัทจำกัดจดทะเบียนภายใต้กฎหมายของประเทศเวียดนาม มีทุนจดทะเบียน
2,000,000,000 ดง (ชำระแล้ว 700,000,000 ดง)
โดยมีวัตถุประสงค์เพื่อขยายฐานลูกค้าและช่องทางการจัดจำหน่ายสินค้าไปยังลูกค้ากลุ่มใหม่ๆ
ในอุตสาหกรรมต่างๆในประเทศเวียดนาม บริษัทจะลงทุนในบริษัทย่อยดังกล่าวเป็นเงินจำนวน
490,000,000 ดง (เทียบเท่า 0.73 ล้านบาท) คิดเป็นสัดส่วนร้อยละ 70
ของทุนจดทะเบียนชำระแล้ว (ปัจจุบันอยู่ระหว่างดำเนินการ โดยคาดว่าจะแล้วเสร็จภายในไตรมาส
1 ปี 2557)

HV ดำเนินธุรกิจจัดจำหน่ายเครื่องมือตัดโลหะที่มีลักษณะเฉพาะที่ทำจากเพชรสังเคราะห์และคาร์ไบด์
(Special PCD and Carbide Cutting Tool) ซึ่งมีการสั่งซื้อสินค้าจาก HTECH
รวมถึงการจัดจำหน่ายเครื่องมือตัดโลหะมาตรฐานประเภทคาร์ไบด์ เซรามิค PCD และ PCBN
(Standard Carbide, Ceramic, PCD and PCBN Cutting Tools)
โดยมีกลุ่มลูกค้าเป้าหมายเป็นลูกค้าในอุตสาหกรรมผลิตชิ้นส่วนยานยนต์เป็นส่วนใหญ่
รวมถึงกลุ่มอุตสาหกรรมแม่พิมพ์ (Mould & Die) และอุตสาหกรรมเครื่องจักรกลอื่นๆ
โดยเน้นการขายในประเทศเวียดนามเท่านั้น

2.  ลักษณะการประกอบธุรกิจ

โครงสร้างรายได้ของกลุ่มบริษัท

+------------------+---------+------+----+------+----+------+------+
| โครงสร้างรายได้    | บริษัท    | ปี    |    | ปี    |    | ปี    |      |
|                  |         | 2554 |    | 2555 |    | 2556 |      |
+==================+=========+======+====+======+====+======+======+
|                  |         | ล้า   | ร  | ล้า   | ร  | ล้า   | ร    |
|                  |         | นบาท | ้อย | นบาท | ้อย | นบาท | ้อยละ |
|                  |         |      | ละ |      | ละ |      |      |
+------------------+---------+------+----+------+----+------+------+
| บริษัทในประเทศไทย  |         |      |    |      |    |      |      |
+------------------+---------+------+----+------+----+------+------+
| รายได้จาก         |         |      |    |      |    |      |      |
| การผลิตและจำหน่าย: |         |      |    |      |    |      |      |
+------------------+---------+------+----+------+----+------+------+
| 1. Cutting Tools | HTECH   | 23   | 5  | 22   | 4  | 18   | 3    |
|                  |         | 0.00 | 4. | 2.19 | 1. | 9.33 | 2.89 |
|                  |         |      | 70 |      | 64 |      |      |
+------------------+---------+------+----+------+----+------+------+
| 2. Tooling       | HM      | 6    | 1  | 5    | 1  | 3    | 5.92 |
|                  |         | 2.37 | 4. | 5.50 | 0. | 4.06 |      |
|                  |         |      | 83 |      | 40 |      |      |
+------------------+---------+------+----+------+----+------+------+
| 3. Metal         | HM      | 1    | 4. | 1    | 2. | 9.61 | 1.67 |
| Fabrication      |         | 7.44 | 15 | 2.48 | 34 |      |      |
+------------------+---------+------+----+------+----+------+------+
| 4. อื่น ๆ¹         | HTE     | 3.31 | 0. | 3.02 | 0. | 7.52 | 1.31 |
|                  | CH / HM |      | 79 |      | 57 |      |      |
+------------------+---------+------+----+------+----+------+------+
| ราย              | HC³ /   | 1    | 3. | 10   | 1  | 13   | 2    |
| ได้จากการจัดจำหน่าย | FDM³    | 6.24 | 86 | 5.89 | 9. | 1.18 | 2.79 |
|                  |         |      |    |      | 84 |      |      |
+------------------+---------+------+----+------+----+------+------+
| รวม              |         | 32   | 7  | 39   | 7  | 37   | 6    |
|                  |         | 9.35 | 8. | 9.08 | 4. | 1.70 | 4.57 |
|                  |         |      | 32 |      | 79 |      |      |
+------------------+---------+------+----+------+----+------+------+
| บริษัทในต่างประเทศ  |         |      |    |      |    |      |      |
+------------------+---------+------+----+------+----+------+------+
| รายได้จาก         |         |      |    |      |    |      |      |
| การผลิตและจำหน่าย: |         |      |    |      |    |      |      |
+------------------+---------+------+----+------+----+------+------+
| 1. Cutting Tools | HP      | 6    | 1  | 9    | 1  | 8    | 1    |
|                  |         | 2.30 | 4. | 1.39 | 7. | 0.50 | 3.98 |
|                  |         |      | 82 |      | 13 |      |      |
+------------------+---------+------+----+------+----+------+------+
| 2. Tooling       | HP      | -    | -  | 8.40 | 1. | 9.19 | 1.60 |
|                  |         |      |    |      | 57 |      |      |
+------------------+---------+------+----+------+----+------+------+
| 3. อื่น ๆ¹         | HP      | 5.05 | 1. | 7.93 | 1. | 5.05 | 0.88 |
|                  |         |      | 20 |      | 49 |      |      |
+------------------+---------+------+----+------+----+------+------+
| ราย              | Atek /  | 1    | 3. | 2    | 4. | 10   | 1    |
| ได้จากการจัดจำหน่าย | HS⁴ /   | 5.77 | 75 | 1.78 | 08 | 0.15 | 7.40 |
|                  | HY⁴     |      |    |      |    |      |      |
+------------------+---------+------+----+------+----+------+------+
| รวม              |         | 8    | 1  | 12   | 2  | 19   | 3    |
|                  |         | 3.12 | 9. | 9.50 | 4. | 4.89 | 3.85 |
|                  |         |      | 77 |      | 27 |      |      |
+------------------+---------+------+----+------+----+------+------+
| รวมราย           |         | 41   | 9  | 52   | 9  | 56   | 9    |
| ได้จากการดำเนินงาน |         | 2.47 | 8. | 8.58 | 9. | 6.59 | 8.42 |
|                  |         |      | 09 |      | 05 |      |      |
+------------------+---------+------+----+------+----+------+------+
| รายได้อื่น ๆ²       |         | 8.03 | 1. | 5.04 | 0. | 9.10 | 1.58 |
|                  |         |      | 91 |      | 95 |      |      |
+------------------+---------+------+----+------+----+------+------+
| รายได้รวม         |         | 42   | 10 | 53   | 10 | 57   | 10   |
|                  |         | 0.50 | 0. | 3.63 | 0. | 5.68 | 0.00 |
|                  |         |      | 00 |      | 00 |      |      |
+------------------+---------+------+----+------+----+------+------+

หมายเหตุ: ¹ อื่น ๆ ประกอบด้วย รายได้จากการขาย หัวจับยึดชิ้นงาน (Soft Jaw), ค่าเชื่อม,
ค่ากลึง, ค่าชุบงาน

  ² รายได้อื่น ๆ ประกอบด้วย กำไรจากการจำหน่ายทรัพย์สิน,
  กำไรจากอัตราแลกเปลี่ยนเงินตราต่างประเทศ, ดอกเบี้ยรับ, รายได้จากการขายเศษเหล็ก,

  และ การตัดจำหน่ายเจ้าหนี้ที่ไม่มีตัวตน

  ³ HC เลิกกิจการในปี 2555 และ FDM เริ่มรับรู้รายได้ในไตรมาส 3/2555

  ⁴ บริษัทร่วมลงทุนใน HS ในปลายไตรมาส 2/2556 และร่วมลงทุนใน HY ในไตรมาส 3/2556

2.1 ลักษณะของผลิตภัณฑ์หรือบริการ

บริษัทแบ่งลักษณะผลิตภัณฑ์และบริการของบริษัทและบริษัทย่อยออกเป็น 4 ธุรกิจ ดังนี้

2.1.1 ธุรกิจผลิตเครื่องมือตัดเฉือนโลหะที่มีลักษณะพิเศษ (Cutting Tools)

บริษัทผลิต รับจ้างผลิต และจำหน่ายเครื่องมือและผลิตภัณฑ์ที่มีความแข็งและเที่ยงตรงสูง
เพื่อตัดเฉือนโลหะให้ได้รูปร่างและขนาดตามชิ้นงานที่ต้องการ ทั้งนี้ผลิตภัณฑ์เครื่องมือตัดเฉือนโลหะ
สามารถแบ่งออกเป็น 4 กลุ่มคือ

-   เครื่องมือตัดเฉือนโลหะที่ทำมาจากเพชรสังเคราะห์ (Polycrystalline Diamond หรือ
    PCD) ซึ่งมีความหนาแน่น

และความละเอียดมาก และมีความแข็งสูงทำให้สามารถทนต่อการสึกหรอได้มากที่สุด PCD
จึงมีคุณสมบัติเด่นคืออายุงานใช้งานนานกว่าเครื่องมือประเภทคาร์ไบด์
ผลิตภัณฑ์กลุ่มนี้ใช้ในการตัดเฉือนชิ้นงานเพื่อให้ได้คุณภาพ ขนาด
และความเที่ยงตรงสูงตามความต้องการของลูกค้า ผิวของชิ้นงานเกิดความเงางาม
และใช้แรงในการตัดเฉือนน้อย โดยเหมาะสำหรับใช้ตัดโลหะที่ไม่มีส่วนผสมของเหล็ก เช่น
อะลูมิเนียม, ทองเหลือง, ทองแดง และวัสดุประเภทอื่นๆ เช่น แกรไฟต์,
โพลิเมอร์ใยเสริมคาร์บอน, พลาสติก หรือไม้ เป็นต้น ผลิตภัณฑ์ในกลุ่มนี้ประกอบด้วย PCD
Insert, PCD Boring Tools, PCD Endmill, PCD Drill, PCD Reamer, PCD Brazed
Tools และ PCD Hollow Tools ในปี 2555 มีผลิตภัณฑ์ใหม่ในกลุ่มนี้ คือ PCD Chipbreaker
ซึ่งดัดแปลงมาจากรูปแบบ PCD Cutting Tools แบบเดิม ช่วยลดปัญหาเศษยาวและพันกัน
เพื่อให้สามารถเดินงานได้ยาวขึ้น และได้พื้นผิวงานที่ดีขึ้น ไร้รอยขีดข่วนจากเศษ
รวมถึงสามารถเพิ่มความเร็วในการป้อนงานได้มากขึ้นด้วย

[]

[][][][]

-   เครื่องมือตัดเฉือนโลหะชนิดแข็งพิเศษ (Polycrystalline Carbon Boron Nitride
    หรือ CBN) ซึ่งมีคุณสมบัติทนต่อ

ความร้อนและการสึกหรอสูง เหมาะสำหรับตัดเหล็ก เหล็กหล่อ หรือวัสดุอื่นๆที่มีความแข็งสูง
(มากกว่า 50 HRc) โดยผลิตภัณฑ์ในกลุ่มนี้จะประกอบด้วยสินค้าหลักคือ CBN Insert และ CBN
Boring Tools

[][][]

[]

-   เครื่องมือตัดเฉือนโลหะทำมาจากคาร์ไบด์ (Carbide) เป็นการผลิตตามคำสั่งของลูกค้า
    แตกต่างกับเครื่องมือตัด

โลหะคาร์ไบด์มาตรฐานทั่วไปตามท้องตลาด เนื่องจากสามารถควบคุมรูปแบบ ขนาด
และความเที่ยงตรงตามความต้องการของลูกค้าได้ ผลิตภัณฑ์ในกลุ่มนี้ประกอบด้วย Carbide
Insert, Carbide Boring Tool, Carbide Drill, Carbide Endmill, Carbide
Reamer และ Carbide Hollow Tools ซึ่งในปี 2555 มีผลิตภัณฑ์ใหม่ในกลุ่มนี้คือ Carbide
Micro Drill ซึ่งมีขนาดหัวตัดเล็กกว่า 1 มม. เหมาะสำหรับชิ้นงานขนาดเล็ก เช่น สายนาฬิกา
ชิ้นส่วนฮาร์ดดิสก์ไดร์ฟ และ ระบบหัวฉีดรถยนต์ เป็นต้น

[]

-   เครื่องมือตัดเฉือนโลหะที่ทำมาจากเพชรสังเคราะห์ผลึกเดี่ยว (Monocrystalline
    Diamond หรือ Monodite) เป็น

ผลิตภัณฑ์ที่เพิ่มการผลิตในปี 2556 มากขึ้น เพื่อตอบสนองความต้องการของลูกค้าที่หลากหลายเพิ่มขึ้น
Monodite เป็นเพชรสังเคราะห์ชนิดที่มีความแข็งแรงที่สุด
และมีคุณสมบัติใกล้เคียงกับเพชรธรรมชาติมากที่สุด
เหมาะสำหรับใช้ในการตัดเฉือนชิ้นงานที่ต้องการพื้นผิวที่มีความละเอียด และความเงาสูง
โดยผลิตภัณฑ์ในกลุ่มนี้ประกอบด้วย Mono Insert, Mono Boring Bar และ Mono Endmil
เหมาะสำหรับใช้ตัดโลหะที่ไม่มีส่วนผสมของเหล็ก เช่น อะลูมิเนียม, ทองเหลือง, ทองแดง เป็นต้น
โดยสามารถนำไปใช้ในการผลิตเลนส์กล้องถ่ายรูป ขิ้นส่วนนาฬิกา เครื่องประดับ
และชิ้นส่วนอุปกรณ์ทางการแพทย์ และอื่นๆ

[]

[]

[]

[]

นอกจากนี้ในปี 2556
บริษัทยังเน้นการพัฒนาผลิตภัณฑ์กลุ่มเดิมให้เหมาะกับการใช้งานของลูกค้าในกลุ่มใหม่ๆมากยิ่งขึ้นอีกด้วย
โดยผลิตภัณฑ์ของบริษัทเป็นเครื่องมือตัดโลหะสำหรับโรงงานอุตสาหกรรมที่ดำเนินการผลิตชิ้นงานที่มีความละเอียดและเที่ยงตรงสูง
ซึ่งเน้นกลุ่มลูกค้าหลักในอุตสาหกรรมผลิตชิ้นส่วนอิเล็กทรอนิกส์ เช่นผู้ผลิตชิ้นส่วนฮาร์ดดิสก์ไดร์ฟ
โดยในปี 2555 ได้เริ่มขยายฐานลูกค้าไปยังอุตสาหกรรมผู้ผลิตชิ้นส่วนยานยนต์อย่างจริงจัง และในปี
2556 มีการขยายฐานเพิ่มไปยังอุตสาหกรรมผู้ผลิตชิ้นส่วนเครื่องบิน อุตสาหกรรมปิโตรเลียม
และอุตสาหกรรมแม่พิมพ์ เพิ่มมากขึ้นอีก
ทั้งนี้ผลิตภัณฑ์ของบริษัทยังสามารถนำไปใช้กับกลุ่มอุตสาหกรรมอื่นๆ ได้แก่
อุตสาหกรรมผลิตชิ้นส่วนอุปกรณ์ทางการแพทย์, ชิ้นส่วนกล้องถ่ายรูป, ชิ้นส่วนนาฬิกา
และเครื่องประดับ รวมถึงอุตสาหกรรมผลิตเฟอร์นิเจอร์ และไม้อื่นๆ เป็นต้น

2.  ธุรกิจผลิตเครื่องมือ (Tooling)

ผลิตภัณฑ์กลุ่มนี้แบ่งได้เป็น 2 ประเภท คือ

-   อุปกรณ์จับยึดชิ้นงาน (Jigs & Fixtures):
    บริษัทย่อยรับออกแบบและจัดสร้างแม่แบบและอุปกรณ์จับยึดชิ้นงาน (Jigs & Fixtures)
    ตามความต้องการของลูกค้า
    เพื่อใช้สำหรับจับยึดชิ้นงานให้ตรงตำแหน่งสำหรับใช้ในอุตสาหกรรมการผลิตชิ้นส่วนคอมพิวเตอร์
    ยานยนต์ และชิ้นส่วนเครื่องจักรกล ทั้งนี้ Jigs & Fixtures
    ที่ได้รับการออกแบบมาอย่างดีแล้วจะมีประสิทธิภาพสูงในตัวของมันเอง
    นอกจากนี้ยังช่วยลดปริมาณของเสียเพราะ Jigs & Fixtures
    จะผลิตชิ้นงานให้ออกมาเหมือนกันแต่ถ้าเป็นคนงานทำขนาดอาจจะผิดไปซึ่งทำให้สินค้าไม่ได้มาตรฐานและถือว่าชิ้นงานนั้นเสียไปทันที

[]

-   

-   

-   ด้ามยึดจับเครื่องมือตัด (Toolholders): บริษัทผลิต รับจ้างผลิตและจำหน่าย
    อุปกรณ์ในการยึดจับเครื่องมือตัดต่างๆ เพื่อให้การทำงานเป็นไปอย่างสะดวก รวดเร็ว เช่น
    Toolholders ที่ใช้ในการยึดจับใบมีด (PCD insert) เป็นต้น โดย Toolholders
    ที่บริษัทผลิตนั้นทำจาก Carbide ผลิตภัณฑ์กลุ่มนี้สามารถนำไปใช้งานได้กับอุตสาหกรรมต่างๆ
    ทั่วไป ซึ่งอุปกรณ์ยึดจับเครื่องมือตัด (Toolholders)
    ของผู้ผลิตแต่ละรายจะมีลักษณะเฉพาะแตกต่างกันไป

[]

2.  ธุรกิจผลิตชิ้นส่วนโลหะ (Metal Fabrication)

บริษัทย่อยรับจ้างผลิตชิ้นงานโลหะตามความต้องการของลูกค้าโดยบริษัทได้จำแนกผลิตภัณฑ์เป็น 2
ประเภท ดังนี้

-   กลุ่มผลิตภัณฑ์ที่ลูกค้าสั่งเป็นจำนวนมาก (Mass Product):
    เป็นผลิตภัณฑ์ที่มีการสั่งซื้อสินค้าเป็นจำนวนมากและสั่งซื้ออย่างต่อเนื่อง เช่น
    บานพับกล่องเครื่องประดับ เป็นต้น รวมทั้ง Straingauge
    ซึ่งเป็นชิ้นส่วนหลักในการทำอุปกรณ์วัดแรงดัน, แรงกด, กำลังอัดของเครื่องฉีดพลาสติก
    หรือตาชั่งขนาดเล็กจนถึงขนาดใหญ่ คือ 38 ตัน และ Hot Runner
    ซึ่งเป็นชุดอุปกรณ์เสริมในระบบแม่พิมพ์ (Mold) ฉีดพลาสติกที่มีคุณสมบัติสูง เพื่อควบคุมอุณหภูมิ
    และ ลักษณะการไหลของน้ำพลาสติกก่อนเข้า Mold & Cavity

  [][][][]

-   กลุ่มผลิตภัณฑ์ที่มีการสั่งซื้อเป็นครั้งคราว (Batch Product): เช่น ชิ้นส่วนของเครื่องมือ
    ชิ้นส่วนของเครื่องจักร อุปกรณ์โลหะทั่วไป เป็นต้น ทั้งนี้
    ที่ผ่านมาบริษัทมีประสบการณ์ในการรับจ้างผลิตชิ้นงานโลหะที่หลากหลาย อาทิ
    ชิ้นส่วนอะไหล่เครื่องจักร, อุปกรณ์ล็อคชิ้นงานกลึง (Toggle),
    ตะกร้าสำหรับเครื่องทำความสะอาดชิ้นงาน (Washing Basket), อุปกรณ์เช็คขนาด
    (Indicator stand), เฟือง (Gear Carrier), อุปกรณ์จับชิ้นงานกลึง (Diaphragm
    Chuck) และมีดผ่าตัด (Surgical Knife) หรืออุปกรณ์เครื่องมือทางการแพทย์อื่นๆ เป็นต้น

[][][][][][]

2.  ธุรกิจจัดจำหน่ายเครื่องมือตัดโลหะ (Trading for Cutting Tools)

ประกอบธุรกิจเป็นตัวแทนจำหน่ายสินค้าประเภทเครื่องมือตัดโลหะที่มีลักษณะพิเศษที่ทำจากเพชรสังเคราะห์และคาร์ไบด์
(Special PCD and Carbide Cutting Tools)
รวมถึงการเป็นตัวแทนจำหน่ายเครื่องมือตัดโลหะมาตรฐานประเภทคาร์ไบด์ เซรามิค PCD และ
PCBN (Standard Carbide, Ceramic, PCD and PCBN Cutting Tools)
ภายใต้ตราสินค้าต่างๆ โดยมีบริษัทย่อยที่เป็นตัวแทนจำหน่ายในประเทศต่างๆทั้งใน ฟิลิปปินส์
สิงคโปร์ มาเลเซีย และเวียดนาม
เพื่อเป็นการขยายฐานลูกค้าและให้มีสินค้าครอบคลุมความต้องการของลูกค้า

[][][][]

[][][][]

สิทธิประโยชน์จากบัตรส่งเสริมการลงทุนจากคณะกรรมการส่งเสริมการลงทุน

การประกอบธุรกิจของบริษัท ได้รับสิทธิประโยชน์จากสำนักงานคณะกรรมการส่งเสริมการลงทุน
(BOI)
โดยทางบริษัทได้รับหนังสือจากสำนักงานคณะกรรมการส่งเสริมการลงทุนแจ้งมติอนุมัติให้การส่งเสริมในประเภท
4.2 กิจการผลิตเครื่องจักรและอุปกรณ์
และให้ได้รับสิทธิประโยชน์ตามพระราชบัญญัติส่งเสริมการลงทุน

การประกอบธุรกิจของ HM ได้รับสิทธิประโยชน์จากสำนักงานคณะกรรมการส่งเสริมการลงทุน
(BOI)
โดยทางบริษัทได้รับหนังสือจากสำนักงานคณะกรรมการส่งเสริมการลงทุนแจ้งมติอนุมัติให้การส่งเสริมในประเภท
4.2 กิจการผลิตเครื่องจักร อุปกรณ์ และชิ้นส่วน และประเภท 4.3
กิจการผลิตผลิตภัณฑ์โลหะรวมทั้งชิ้นส่วนโลหะ
และให้ได้รับสิทธิประโยชน์ตามพระราชบัญญัติส่งเสริมการลงทุน

รายละเอียดเกี่ยวกับการส่งเสริมการลงทุน

+-------------------------------+---------------------+---------------+
| เจ้าของบัตรส่งเสริม               | บริษัท แฮลเชี่ยน        | บริษัท แฮลเชี่ยน  |
|                               | เทคโนโลยี่ จำกัด       | เมทอลจำกัด     |
|                               | (มหาชน)*            |               |
+===============================+=====================+===============+
| บัตรส่งเสริมเลขที่                 | 1784(2)/2551        | 1472(5)/2554  |
+-------------------------------+---------------------+---------------+
| 1. วันที่ได้รับการส่งเสริม           | 8 กรกฎาคม 2551      | 21 มีนาคม 2554 |
+-------------------------------+---------------------+---------------+
| 2. วันที่เริ่มใช้สิทธิบัตรส่งเสริม       | 5 สิงหาคม 2551       | 22 เมษายน     |
|                               |                     | 2554          |
+-------------------------------+---------------------+---------------+
| 3. เพื่อส่งเสริมการลงทุนในกิจการ    | ผลิตเครื่องจักรและอุปกรณ์ | ผลิตเคร        |
|                               |                     | ื่องจักรและอุปกรณ์ |
+-------------------------------+---------------------+---------------+
| 4. สิทธิประโยชน์สำคัญที่บริษัทได้รับ    |                     |               |
+-------------------------------+---------------------+---------------+
|   4.1                         | ไม่ระบุ               | ไม่ระบุ         |
|   ได้รับก                       |                     |               |
| ารยกเว้นอากรขาเข้าสำหรับเครื่องจักร |                     |               |
+-------------------------------+---------------------+---------------+
|   4.2                         | 8 ปี                 | 8 ปี           |
|   ได้รับยกเว้นภาษีเง              |                     |               |
| ินได้นิติบุคคลสำหรับกำไรสุทธิที่ได้จากกา |                     |               |
| รประกอบกิจการที่ได้รับการส่งเสริมนับแ |                     |               |
| ต่วันที่มีรายได้จากการประกอบกิจการนั้น |                     |               |
+-------------------------------+---------------------+---------------+
|   4.3                         | 8 ปี                 | 8 ปี           |
|   ได้รับยกเว้นไม่ต้องน             |                     |               |
| ำเงินปันผลจากกิจการที่ได้รับการส่งเสร |                     |               |
| ิมซึ่งได้รับยกเว้นภาษีเงินได้นิติบุคคลตาม |                     |               |
|   ข้อ 4.2                      |                     |               |
|   ไปรวมคำนวณเพื่อเสียภาษีเงินได้    |                     |               |
+-------------------------------+---------------------+---------------+
|   4.4                         | 1 ปี                 | 1 ปี           |
|   ได้รับยกเว้นอากร               |                     |               |
| ขาเข้าสำหรับวัตถุดิบและวัสดุจำเป็นที่ต้อ |                     |               |
| งนำเข้ามาจากต่างประเทศเพื่อใช้ในกา |                     |               |
| รผลิตเพื่อส่งออกนับแต่วันนำเข้าครั้งแรก |                     |               |
+-------------------------------+---------------------+---------------+
|   4.5                         | 1 ปี                 | 1 ปี           |
|   ได้รับยกเว้นอากรขาเข้า          |                     |               |
| สำหรับของที่ผู้ได้รับการส่งเสริมนำเข้าม |                     |               |
| าเพื่อส่งกลับออกนับแต่วันนำเข้าครั้งแรก |                     |               |
+-------------------------------+---------------------+---------------+

หมายเหตุ: * เงือนไขของการได้รับการส่งเสริมจะต้องเป็นเครื่องจักรที่บริษัทลงทุนใหม่ในปี 2551
โดยเครื่องจักรที่อยู่ภายใต้การส่งเสริมการลงทุนมีจำนวน 10 เครื่อง

ทั้งนี้ บริษัท แฮลเซี่ยน เทคโนโลยี่ (ฟิลิปปินส์) จำกัด ซึ่งเป็นบริษัทย่อยของ HTECH
ได้รับการยกเว้นภาษีสำหรับการนำเข้าและส่งออก
จากหน่วยงานส่งเสริมการลงทุนและส่งออกของรัฐบาลฟิลิปปินส์ หรือ Phillipine Economic
Zone Authority (PEZA) โดยมีระยะเวลาในการใช้สิทธิดังกล่าวตั้งแต่วันที่ 2 กันยายน 2553
– 2 กันยายน 2557 และสามารถต่ออายุได้เมื่อครบกำหนดเวลา

1.  การตลาดและการแข่งขัน

    1.  การทำการตลาดของผลิตภัณฑ์ที่สำคัญ

(1) กลยุทธ์ทางการตลาด

-   รักษาฐานลูกค้าปัจจุบัน

ปัจจุบันฐานลูกค้าของบริษัทประมาณร้อยละ 66 เป็นลูกค้ากลุ่มอุตสาหกรรมผลิตชิ้นส่วนอิเล็กทรอนิกส์
ซึ่งเป็นฐานลูกค้าที่สร้างรายได้หลักให้กับบริษัท ทั้งนี้
บริษัทเห็นช่องทางเติบโตในอุตสาหกรรมผลิตชิ้นส่วนยานยนต์
จึงได้เริ่มดำเนินการขยายฐานลูกค้าไปยังกลุ่มนี้
โดยบริษัทก็ยังคงรักษาฐานลูกค้าเดิมไว้เนื่องจากเป็นแหล่งรายได้หลักของบริษัท
แต่จะเพิ่มสัดส่วนยอดขายในกลุ่มอุตสาหกรรมผลิตชิ้นส่วนยานยนต์มากขึ้น
เพื่อสร้างยอดขายที่เติบโตขึ้นต่อไป ซึ่งกลยุทธ์ทางการตลาดของบริษัท คือ
การรักษาคุณภาพของสินค้าและการส่งของให้ตรงเวลากับที่ลูกค้ากำหนด
รวมทั้งการบริการที่ครบวงจร

-   การรักษาคุณภาพของสินค้า

บริษัทมีการตรวจสอบและควบคุมคุณภาพสินค้าตั้งแต่เริ่มต้นการผลิตจนถึงขั้นตอนสุดท้าย
รวมถึงการทดลองตัดเฉือนในบางครั้ง ก่อนที่จะส่งมอบสินค้าให้แก่ลูกค้า
เพื่อให้มั่นใจว่าสินค้าที่ผลิตนั้นมีคุณภาพได้มาตรฐานและตรงตามความต้องการของลูกค้า
โดยทางบริษัทจะออกเอกสารรับรองคุณภาพของสินค้าเพื่อรับประกันสินค้าให้กับลูกค้า

-   การบริการที่ครบวงจร

บริษัทให้บริการแก่ลูกค้าทั้งก่อนและหลังการจำหน่ายสินค้า เพื่อรักษาความสัมพันธ์ที่ดีกับลูกค้า เช่น
บริการออกแบบเครื่องมือประเภทต่างๆให้ตรงกับความต้องการของลูกค้า
และให้คำแนะนำในการนำผลิตภัณฑ์ของบริษัทไปใช้ในกระบวนการผลิตเพื่อช่วยลดเวลาในการทำงาน
(Cycle Time) ในการผลิต
รวมทั้งการให้บริการลับคมตัดของเครื่องมือตัดในกรณีที่มีการสึกหรอเกิดขึ้นเพื่อลดต้นทุนของลูกค้าด้วย

-   ความหลากหลายของสินค้าเพื่อตอบสนองความต้องการของลูกค้า

บริษัทมีการปรับปรุงและพัฒนาผลิตภัณฑ์อย่างต่อเนื่องให้ครอบคลุมกลุ่มอุตสาหกรรมมากขึ้น
โดยทางฝ่ายการตลาดจะติดตามผลจากลูกค้าภายหลังการขายผลิตภัณฑ์
เพื่อรับฟังปัญหาข้อเสนอแนะและสอบถามความต้องการของลูกค้า
แล้วนำข้อมูลมาปรับปรุงและพัฒนาผลิตภัณฑ์ให้สามารถตอบสนองต่อความต้องการของลูกค้าได้มากยิ่งขึ้น

-   เพิ่มสัดส่วนฐานลูกค้าในอุตสาหกรรมอื่นๆทั้งในและต่างประเทศ

ปัจจุบันบริษัทมีการผลิตเพื่อรองรับอุตสาหกรรมผลิตชิ้นส่วนอิเล็กทรอนิกส์เป็นหลัก
ซึ่งบริษัทกำลังขยายสัดส่วนการผลิตเพื่อรองรับอุตสาหกรรมผลิตชิ้นส่วนยานยนต์
อุตสาหกรรมผลิตชิ้นส่วนเครื่องบิน อุตสาหกรรมผลิตชิ้นส่วนเครื่องจักรกล และอื่นๆ
ด้วยการพัฒนาผลิตภัณฑ์เครื่องมือตัดจากที่มีอยู่เดิมเพื่อเพิ่มประสิทธิภาพให้เหมาะกับความต้องการที่หลากหลายของลูกค้า
โดยใช้เครื่องจักรใหม่ซึ่งมีประสิทธิภาพในการผลิตสูงมาดำเนินการผลิต
ซึ่งการกระจายฐานลูกค้าไปยังอุตสาหกรรมอื่นๆ
นั้นเป็นกลยุทธ์ทางการตลาดอย่างหนึ่งเพื่อเพิ่มฐานลูกค้าให้มีความหลากหลายมากขึ้น

ทั้งนี้ ในต่างประเทศนอกเหนือจากประเทศฟิลิปปินส์ที่บริษัทเข้าไปตั้งโรงงานผลิตแล้ว
บริษัทได้มีการร่วมลงทุนในบริษัทย่อยเป็นตัวแทนจำหน่ายในประเทศสิงคโปร์ มาเลเซีย
และเวียดนาม
เพื่อขยายฐานลูกค้าและช่องทางการจัดจำหน่ายสินค้าไปยังลูกค้าในอุตสาหกรรมต่างๆในต่างประเทศมากขึ้น
นอกจากนี้ บริษัทยังมองหาโอกาสในการลงทุนทำการตลาดในต่างประเทศมากขึ้น เช่น
ตลาดในประเทศอินโดนีเซีย เนื่องจากประเทศอินโดนีเซียเป็นแหล่งผลิตชิ้นส่วนรถยนต์
และจักรยานยนต์ขนาดใหญ่ รวมถึงประเทศสหรัฐอเมริกา ซึ่งเป็นแหล่งผลิตชิ้นส่วนเครื่องบิน
และเครื่องจักรกลขนาดใหญ่ จึงสอดคล้องกับนโยบายการขยายสัดส่วนไปยังอุตสาหกรรมอื่นๆเพิ่มขึ้น

การจัดตั้งบริษัทตัวแทนจำหน่ายทั้งในและต่างประเทศนอกจากจะช่วยให้สามารถขยายฐานลูกค้าได้แล้ว
ยังช่วยบริษัทให้สามารถบริการลูกค้าปัจจุบันได้ดียิ่งขึ้น
เนื่องจากมีทีมการตลาดที่มีประสบการณ์ในแต่ละตลาด
และสามารถตอบรับลูกค้าได้ในเวลาอันรวดเร็วยิ่งขึ้น
นอกจากนี้ยังทำงานอย่างใกล้ชิดกับลูกค้าแต่ละราย เพื่อให้คำปรึกษาในการออกแบบ
และการใช้งานของผลิตภัณฑ์ได้ดียิ่งขึ้น
เพื่อประสานงานกับทางบริษัทเพื่อผลิตสินค้าที่ตรงความต้องการและการใช้งานของลูกค้าแต่ละราย
ส่งผลให้ลูกค้ามีความพึงพอใจในบริการที่ครบวงจรของบริษัท

(2) กลุ่มลูกค้า

  กลุ่มลูกค้าของบริษัทแบ่งเป็น 2 กลุ่มหลัก คือ

1)  กลุ่มอุตสาหกรรมประเภทอิเล็กทรอนิกส์
    โดยเน้นผู้ผลิตและรับจ้างผลิตส่วนประกอบของอุปกรณ์เครื่องคอมพิวเตอร์เป็นหลัก เช่น
    ผู้ผลิตชิ้นส่วนฮาร์ดดิสก์ไดร์ฟ (Hard Disk Drive หรือ HDD) โดยกลุ่มลูกค้าของบริษัท คือ
    ผู้ผลิตชิ้นส่วนฮาร์ดดิสก์ทั้งที่เป็นเจ้าของตราสินค้าและผู้ผลิตชิ้นส่วนระดับที่ 1 (First Tier)
    และ ระดับที่ 2 (Second Tier)
    บริษัทผลิตสินค้าโดยเน้นถึงความเที่ยงตรงและความมีคุณภาพของชิ้นงานเสมอมา
    ทำให้บริษัทสามารถสรางความมั่นใจและได้รับความไว้วางใจจากลูกค้าให้ผลิตสินค้าเพิ่มขึ้นและมีความซับซ้อนมากขึ้น

2)  กลุ่มอุตสาหกรรมประเภทชิ้นส่วนยานยนต์ และชิ้นส่วนผลิตภัณฑ์โลหะทั่วไป โดยเป็นผู้ผลิต
    ล้อแม็ก เสื้อสูบ ฝาสูบ หัวฉีดเครื่องยนต์ ระบบเกียร์ ระบบเบรค ระบบบังคับล้อ ลูกสูบ
    ก้านสูบ เทอร์โบ และส่วนประกอบอื่นๆ ซึ่งเป็นผู้ผลิตชิ้นส่วนระดับที่ 1 (First Tier)
    และระดับที่ 2 (Second Tier) ในอุตสาหกรรมยานยนต์

(3) การจำหน่ายและช่องทางการจัดจำหน่าย

ทางบริษัทได้แบ่งวิธีการจัดจำหน่ายออกเป็น 2 ทาง คือ

1.  การจำหน่ายให้แก่ลูกค้าโดยตรง:
    บริษัทมีทีมการตลาดซึ่งทำหน้าที่เป็นผู้ติดต่อและให้บริการลูกค้าหลักภายในประเทศที่เป็นผู้ผลิตโดยตรง

2.  การจำหน่ายผ่านตัวแทนจำหน่าย:
    บริษัทมีการแต่งตั้งตัวแทนจำหน่ายสินค้าทั้งในและต่างประเทศที่มีความชำนาญในการเข้าถึงตลาด
    เพื่อช่วยในการกระจายสินค้าและเป็นการเพิ่มช่องทางการจัดจำหน่ายผลิตภัณฑ์ของบริษัทให้กับลูกค้า
    เนื่องจากลูกค้ามีการตั้งฐานการผลิตกระจายอยู่ทั่วภูมิภาคอาเซียน

ณ 31 ธันวาคม 2556 บริษัทมีสัดส่วนการขายตรงประมาณ 80% ของรายได้จากการขาย
และสัดส่วนการขายผ่านตัวแทนทั้งในและต่างประเทศ เช่น สิงคโปร์ ฟิลิปปินส์ มาเลเซีย
และอินโดนีเซีย เป็นต้น ประมาณ 20% ของรายได้จากการขาย

2.  ภาวะอุตสาหกรรมและสภาพการแข่งขัน

(1) อุตสาหกรรมฮาร์ดดิสก์ไดร์ฟ

อุตสาหกรรมผลิตฮาร์ดดิสก์ไดร์ฟมีการแข่งขันด้านราคาและเทคโนโลยีที่สูง
ซึ่งผู้ประกอบการมีการปรับตัวรับการแข่งขันด้วยการบริหารต้นทุนการผลิตอย่างมีประสิทธิภาพมากขึ้นเพื่อคงความสามารถทางการแข่งขัน
ดังนั้น ผู้ผลิตฮาร์ดดิสก์ไดร์ฟมีการเคลื่อนย้ายฐานการผลิตไปยังประเทศที่มีต้นทุนการผลิตที่ต่ำทั่วโลก
โดยเฉพาะภูมิภาคเอเซีย การลงทุนจากต่างประเทศเป็นปัจจัยสำคัญที่กำหนดทิศทางของอุตสาหกรรม
ทั้งนี้ ประเทศไทยมีนโยบายการส่งเสริมการลงทุนจากต่างประเทศ
โดยอุตสาหกรรมฮาร์ดดิสก์ถูกจัดให้เป็นอุตสาหกรรมที่มีความสำคัญ
และได้รับการส่งเสริมโดยสำนักงานส่งเสริมการลงทุน (BOI)
ซึ่งผู้ประกอบการที่เข้ามาลงทุนในธุรกิจจะได้รับสิทธิประโยชน์ต่างๆ เช่น
ยกเว้นอาการขาเข้าเครื่องจักร ยกเว้นภาษีเงินได้นิติบุคคล เป็นต้น

ภาพรวมอุตสาหกรรมผลิตฮาร์ดดิสก์ไดร์ฟ (HDD)
สืบเนื่องจากตัวเลขการเติบโตของตลาดฮาร์ดดิสก์ไดร์ฟ ในช่วงไตรมาสสุดท้ายปี 2555
พบว่ามีปริมาณการผลิต 140 ล้านชิ้นต่อไตรมาส
เปรียบเทียบกับช่วงก่อนเหตุการณ์อุทกภัยในประเทศไทยช่วงปลายปี 2554
มีปริมาณการผลิตฮาร์ดดิสก์ไดร์ฟในตลาดโลกอยู่ที่ 170-180 ล้านชิ้นต่อไตรมาส
หรือต่อปีมีปริมาณการผลิต 600-700 ล้านชิ้น จนถึงขณะนี้ความต้องการใช้ในตลาดโลกยังทรงตัวอยู่ที่
135-140 ล้านชิ้นต่อไตรมาส (ที่มา: หนังสือพิมพ์ฐานเศรษฐกิจ วันที่ 16-19 มิ.ย. 2556)

นอกจากนี้ มีการคาดการณ์ว่าในปี 2556 จะมีปริมาณการผลิตเครื่องคอมพิวเตอร์จำนวน 303
ล้านเครื่อง ลดลงร้อยละ 11.2 เมื่อเทียบกับปี 2555 ซึ่งมีปริมาณการผลิตจำนวน 341 ล้านเครื่อง
ตัวเลขดังกล่าวสอดคล้องกับการคาดการณ์มูลค่าอุตสาหกรรมฮาร์ดดิสก์ไดร์ฟของตลาดโลกในปี 2556
ซึ่งจะมีมูลค่าประมาณ 32.6 พันล้านเหรียญสหรัฐฯ ลดลงร้อยละ 11.17 เมื่อเทียบกับปี 2555
ซึ่งมีมูลค่า 36.7 พันล้านเหรียญสหรัฐฯ ทั้งนี้
แนวโน้มการใช้เทคโนโลยีที่เริ่มเปลี่ยนของผู้บริโภคซึ่งมีความนิยมในการใช้สมาร์ทโฟนและแท็บเล็ตมากขึ้น
ส่งผลกระทบต่ออุตสาหกรรมฮาร์ดดิสก์ไดร์ฟและชิ้นส่วนอิเล็กทรอนิกส์ โดยในปี 2556
แท็บเล็ตมีการเติบโตเพิ่มขึ้นร้อยละ 53.4 เมื่อเทียบกับปีก่อน โดยมีปริมาณจำหน่ายทั่วโลกถึง 184
ล้านเครื่อง และสมาร์ทโฟนที่มีความต้องการเพิ่มมากขึ้นถึงร้อยละ 50
ทำให้ความต้องการคอมพิวเตอร์และโน๊ตบุ๊คในตลาดโลกลดลง (ที่มา:
สำนักงานเศรษฐกิจอุตสาหกรรม เดือนธันวาคม 2556)

สำหรับแนวโน้มตลาดฮาร์ดดิสก์ไดร์ฟในช่วง 6 เดือนแรกของปี 2557
คาดว่าจะไม่เติบโตมากแต่คาดการณ์ว่าจะมีแนวโน้มที่ดีขึ้นในช่วงครึ่งปีหลังของปี 2557
โดยสาเหตุของผลกระทบที่เกิดขึ้นในขณะนี้มาจาก 2 ส่วนหลักๆ คือ

1. จากผลต่อเนื่องของวิกฤติเศรษฐกิจโลกที่ทำให้คำสั่งซื้อฮาร์ดดิสก์ไดร์ฟลดลง

2.
ฮาร์ดดิสก์ไดร์ฟได้ผลกระทบจากการเติบโตของแท็บเล็ตและสมาร์ทโฟนทำให้ความต้องการของคอมพิวเตอร์และโน็ตบุ๊คในตลาดโลกลดลง
อย่างไรก็ตามในระยะยาวผู้ใช้แท็บเล็ตและสมาร์ทโฟนยังคงมีความจำเป็นที่ต้องถ่ายโอนข้อมูลไปเก็บไว้ในเซิร์ฟเวอร์ที่มีฮาร์ดดิสก์เป็นส่วนประกอบสำคัญ

(2) อุตสาหกรรมผลิตชิ้นส่วนยานยนต์

อุตสาหกรรมผลิตชิ้นส่วนยานยนต์ของไทยเป็นอุตสาหกรรมที่มีศักยภาพโดดเด่นในภูมิภาคอาเซียน
เนื่องจากประเทศไทยมีฐานการผลิตชิ้นส่วนยานยนต์ที่แข็งแกร่งและประเทศไทยยังได้เปรียบในเรื่องที่ตั้งภูมิศาสตร์เพราะเป็นศูนย์กลางของภูมิภาคอาเซียน
รวมทั้งมีโครงสร้างสาธารณูปโภคที่ดีทำให้จูงใจผู้ผลิตยานยนต์ระดับโลกที่สำคัญมาตั้งโรงงานประกอบรถยนต์ในประเทศทั้งนี้
ภาครัฐมีนโยบายส่งเสริมอุตสาหกรรมยานยนต์ของไทยให้เป็นฐานการผลิตยานยนต์แห่งเอเชีย
(Detroit of Asia)
จึงส่งผลให้อุตสาหกรรมเกี่ยวเนื่องอย่างอุตสาหกรรมผลิตชิ้นส่วนยานยนต์สามารถขยายตัวได้ตามอุตสาหกรรมยานยนต์ด้วย

โดยทั่วไปแล้วผู้ผลิตชิ้นส่วนยานยนต์จะมีตลาดในการจัดจำหน่ายชิ้นส่วนอยู่ 2 ตลาดหลัก ได้แก่

1. ตลาดชิ้นส่วนเพื่อนำไปใช้ประกอบยานยนต์ (Original Equipment Manufacturer: OEM)
โดยผู้ผลิตต้องผลิตชิ้นส่วนยานยนต์ป้อนให้กับรถยนต์และจักรยานยนต์รุ่นใหม่ๆ
สำหรับค่ายยานยนต์ที่เข้ามาตั้งฐานการผลิตในไทยเพื่อประกอบยานยนต์ส่งออกและจำหน่าย
ในประเทศ ซึ่งเป็นการผลิตตามคำสั่งซื้อ

2. ตลาดชิ้นส่วนทดแทนหรืออะไหล่ทดแทน (Replacement Equipment Manufacturer: REM)
เป็นตลาดชิ้นส่วนอะไหล่เพื่อการทดแทนชิ้นส่วนเดิมที่เสียหรือสึกหรอตามสภาพการใช้งาน

ในปี 2556 ปริมาณการส่งออกรถยนต์ อุปกรณ์และส่วนประกอบมีมูลค่า 24,401 ล้านดอลลาร์สหรัฐ
ขยายตัวร้อยละ 6.50 เมื่อเทียบกับปีที่แล้ว โดยตลาดการส่งออกที่สำคัญ ได้แก่ อินโดนีเซีย ญี่ปุ่น
และมาเลเซีย ภาพรวมอุตสาหกรรมชิ้นส่วนยานยนต์ โดยมากจะขยายตัวตามอุตสาหกรรมยานยนต์
ซึ่งในช่วง 10 เดือนแรกของปี 2556 (ม.ค.-ต.ค.)
สถานการณ์ด้านการลงทุนในอุตสาหกรรมยานยนต์มีโครงการลงทุนที่ได้อนุมัติจากคณะการส่งเสริมการลงทุนรวม
154 โครงการคิดเป็นเงินลงทุนกว่า 150,820 ล้านบาท
ในจำนวนนี้มีโครงการลงทุนขนาดใหญ่ที่มีเงินลงทุนมากกว่า 1,000 ล้านบาท จำนวน 22 โครงการ
ทั้งนี้ อุตสาหกรรมผลิตยานยนต์ในปี 2557 คาดว่าจะกลับมาสู่ภาวะปกติ
โดยมีปริมาณการผลิตประมาณ 1.5 – 1.6 ล้านคัน
เนื่องจากได้มีการส่งมอบรถยนต์จากนโยบายรถคันแรกเป็นที่เรียบร้อยแล้วเกือบหมดแล้ว
(ที่มา: ศูนย์เทคโนโลยีสารสนเทศและการสื่อสาร สำนักงานปลัดกระทรวงพาณิชย์
โดยความร่วมมือจากกรมศุลกากร, ไทยรัฐออนไลน์ (31/01/2557),
สำนักงานเศรษฐกิจอุตสาหกรรม) 

ภาพรวมตลาดยานยนต์ในต่างประเทศมีแนวโน้มการเติบโตที่ดี
โดยประเทศสหรัฐอเมริกามีปริมาณการผลิตรถยนต์ ปี 2554 – 2555 และ 6 เดือนแรก ปี 2556
จำนวน 8.67 ล้านคัน 10.33 ล้านคัน และ 5.67 ล้านคัน ตามลำดับ
ประเทศมาเลเซียมีปริมาณการผลิตรถยนต์ ปี 2554 – 2555 และ 6 เดือนแรกปี 2556 จำนวน
0.53 ล้านคัน 0.57 ล้านคัน และ 0.29 ล้านคัน ตามลำดับ ประเทศอินโดนีเซีย
มีปริมาณการผลิตรถยนต์ ปี 2554 – 2555 และ 6 เดือนแรกปี 2556 จำนวน 0.84 ล้านคัน
1.07 ล้านคัน และ 0.59 ล้านคัน ตามลำดับ (ที่มา: International Organization of
Motor Vehicle Manufacturers: OICA)
บริษัทได้เล็งเห็นถึงโอกาสในการขยายธุรกิจไปยังลูกค้ากลุ่มอุตสาหกรรมยานยนต์ โดยในปี 2556
ได้เริ่มมีการลงทุนในบริษัทย่อยในประเทศมาเลเซีย
และมองหาโอกาสในการทำการตลาดในประเทศอินโดนีเซียมากขึ้น

(3) สภาพการแข่งขัน

ผู้ประกอบการในธุรกิจเครื่องมือตัดมีทั้งที่เป็นผู้ผลิตและ/หรือเป็นผู้จัดจำหน่าย
โดยที่ในส่วนของผู้ผลิตแม้ว่าจะผลิตเครื่องมือตัด
แต่จะเป็นประเภทที่มีความแตกต่างออกไปจากผลิตภัณฑ์ของบริษัท ทั้งในด้านรูปแบบ หรือ
วัสดุที่ใช้ผลิต เนื่องจากวัตถุประสงค์การใช้งานเครื่องมือตัดแตกต่างกัน
หรืออาจเป็นกลุ่มลูกค้าที่แตกต่างกัน นอกจากนี้ผู้ผลิตบางรายยังมีการผลิตสินค้าประเภทอื่นๆ ด้วย
เช่น ใบเลื่อย หินเจียร ดอกสว่านประเภทต่างๆ เป็นต้น
ดังนั้นจึงเป็นการยากที่จะประมาณมูลค่าตลาดของอุตสาหกรรมเครื่องมือตัดทั้งหมด
แต่อาจจัดได้ว่าผู้ประกอบการข้างต้นส่วนใหญ่เป็นคู่แข่งขันทางอ้อมของบริษัทในฐานะที่เป็นผู้ผลิตเครื่องมือตัดได้เหมือนกัน

การใช้เครื่องมือตัดประเภท PCD ในประเทศไทย (Market Size)
แบ่งเป็นการใช้เครื่องมือตัดของผู้ผลิตในประเทศ และการใช้เครื่องมือตัดจากการนำเข้า ทั้งนี้
จากประสบการณ์ในการทำธุรกิจและการผลิตเครื่องมือตัดนานกว่า 10 ปี ผู้บริหารประมาณว่า
บริษัทมีส่วนแบ่งการตลาด (Market Share) ประมาณร้อยละ 50
ของปริมาณการใช้เครื่องมือตัดประเภท PCD ในประเทศไทย
และส่วนแบ่งการตลาดของผู้ผลิตเครื่องมือตัดที่ทำจาก PCD รายอื่นๆ รวมกันประมาณร้อยละ 20
ของปริมาณการใช้เครื่องมือตัดประเภท PCD ในประเทศไทย สำหรับส่วนแบ่งการตลาดเครื่องมือตัด
PCD อีกประมาณร้อยละ 30 เป็นการนำเข้าจากต่างประเทศ
ซึ่งโดยทั่วไปจะนำไปใช้ในหลายอุตสาหกรรม ได้แก่ อุตสาหกรรมยานยนต์
และอุตสาหกรรมผลิตฮาร์ดดิสก์ไดร์ฟ เป็นต้น
จึงคาดว่าในประเทศยังมีความต้องการใช้เครื่องมือตัดอีกมาก

ทั้งนี้ ผู้บริหารประมาณว่า บริษัทมีส่วนแบ่งตลาดประมาณร้อยละ 80 ของการใช้เครื่องมือตัดประเภท
PCD สำหรับลูกค้าในกลุ่มผู้ผลิตชิ้นส่วนฮาร์ดดิสก์ไดร์ฟ และประมาณร้อยละ 15-20
ของการใช้เครื่องมือตัดประเภท PCD สำหรับลูกค้าในกลุ่มผู้ผลิตชิ้นส่วนยานยนต์

ความได้เปรียบในการแข่งขันสำหรับธุรกิจการผลิตเครื่องมือตัดโลหะอยู่ที่ความสามารถในการผลิตเครื่องมือตัดที่หลากหลายครอบคลุมความต้องการของลูกค้า
ซึ่งผู้บริหารเชื่อว่าบริษัทมีข้อได้เปรียบหรือจุดเด่นในการแข่งขัน ดังต่อไปนี้

-   เป็นผู้นำตลาด PCD Cutting Tool สำหรับลูกค้ากลุ่มผู้ผลิตชิ้นส่วนฮาร์ดดิสก์ไดร์ฟ

-   มีบริการที่ครบวงจร โดยบริษัทมีการให้บริการด้านการออกแบบเครื่องมือตัดประเภทต่างๆ
    เพื่อช่วยลดเวลาการทำงานให้กับลูกค้าและยังรับปรึกษาเกี่ยวกับการวางแผนการผลิตในส่วนของงานที่ต้องใช้เครื่องมือในการผลิตชิ้นงานด้วย
    นอกจากนี้ บริษัทได้มีการตรวจสอบชิ้นงาน ทดลองตัดเฉือนชิ้นงานจริง
    และออกเอกสารรับประกันสินค้า
    โดยคำนึงถึงความถูกต้องและคุณภาพของชิ้นงานก่อนนำส่งถึงมือลูกค้า

-   บริษัทมีฐานลูกค้าที่แข็งแกร่ง
    โดยลูกค้าหลักของบริษัทส่วนใหญ่เป็นบริษัทผู้ผลิตที่มีมาตรฐานสินค้าคุณภาพสูง
    ในอุตสาหกรรมผลิตชิ้นส่วนฮาร์ดดิสก์ไดร์ฟ หรือชิ้นส่วนอิเล็กทรอนิกส์อื่นๆ
    และอุตสาหกรรมผลิตชิ้นส่วนยานยนต์ ทั้งที่เป็นเจ้าของตราสินค้า และผู้ผลิตชิ้นส่วนระดับที่ 1
    (First Tier Suppliers) และ ระดับที่ 2 (Second Tier Suppliers)
    ซึ่งบริษัทเน้นผลิตผลิตภัณฑ์ที่มีคุณภาพ และความเที่ยงตรงสูง รวมถึงการบริการที่ดี
    ทำให้ช่วยสร้างความเชื่อมั่นให้กับลูกค้า จนเป็นที่ยอมรับและไว้วางใจของลูกค้า
    นอกจากนี้บริษัทยังมีฐานลูกค้าในกลุ่มอุตสาหกรรมอื่นๆ เช่น ผู้ผลิตชิ้นส่วนกล้องถ่ายรูป
    ชิ้นส่วนเครื่องบิน ชิ้นส่วนนาฬิกา และเครื่องประดับ เป็นต้น

-   มีเครื่องจักรที่ทันสมัย โดยในปี 2556 บริษัทมีการติดตั้งเครื่องจักรทั้งหมด 5 เครื่อง
    มูลค่ารวมประมาณ 30 ล้านบาท ประกอบด้วย เครื่องจักรสำหรับเจียรแท่งคาร์ไบด์
    เพื่อทำเครื่องมือตัดทั้งประเภท Special Carbide และ PCD เครื่องเจียร CBN Tools
    เครื่องเจียร Carbide Tools และเครื่องวัดที่ใช้ในขั้นตอนการตรวจสอบคุณภาพสินค้า
    สำหรับในปี 2557 บริษัทมีแผนเพิ่มประสิทธิภาพการผลิต
    และขยายการผลิตในส่วนของสินค้าประเภทใหม่ๆ ได้แก่ Solid PCD Tools
    สำหรับลูกค้าในอุตสาหกรรม Aerospace รวมถึง Monodite Tools และ Carbide
    Microdrill โดยวางแผนซื้อเครื่องจักรทั้งหมด 10 เครื่อง รวมมูลค่าประมาณ 75 ล้านบาท

-   ได้รับสิทธิประโยชน์จากสำนักงานคณะกรรมการส่งเสริมการลงทุน (BOI) ในปี 2551
    (HTECH) และปี 2554 (HM) (ตามรายละเอียดข้อ 3.5)

-   ได้รับการรับรองมาตรฐาน ISO 9001:2008

    2.  การจัดหาผลิตภัณฑ์และบริการ

2.3.1 การผลิต

บริษัทได้จําแนกรายละเอียดกําลังการผลิตและปริมาณการผลิตโดยเฉลี่ยแยกตามผลิตภัณฑ์หลัก ดังนี้

1. เครื่องมือตัดเฉือนโลหะ (Cutting Tool)

1.1 HTECH (หน่วย: ชิ้น)

  --------------------------------------------------------------------------------
  Cutting Tool                        ปี 2554         ปี 2555         ปี 2556
  ----------------------------------- -------------- -------------- --------------
  1. กลุ่ม PCD Cutting tool                                           

  กำลังการผลิตของเครื่องจักรที่สามารถผลิตได้   1,013,260      1,071,918      1,087,240

  ปริมาณการผลิตได้จริง                    152,934        124,359        113,610

  อัตราการใช้กำลังการผลิต (%)             15.09%         11.60%         10.45%

  อัตราเพิ่ม (ลด) ของปริมาณการผลิต (%)     -18.20%        -18.68%        -8.64%

  จำนวนกะที่ผลิตได้                       2 กะ+2โอที (3   2 กะ+2โอที (3   2 กะ+2โอที (3
                                      ชม.)           ชม.)           ชม.)

  จำนวนกะที่ผลิตจริง                      2 กะ+2โอที (3   2 กะ+2โอที (3   2 กะ+2โอที (3
                                      ชม.)           ชม.)           ชม.)

  2. กลุ่ม Polycrystalline Carbon                                     
  Nitride                                                           

  กำลังการผลิตของเครื่องจักรที่สามารถผลิตได้   129,600        129,600        129,600

  ปริมาณการผลิตได้จริง                    5,111          8,712          13,518

  อัตราการใช้กำลังการผลิต (%)             3.94%          6.72%          10.43%

  อัตราเพิ่ม (ลด) ของปริมาณการผลิต (%)     100.00%        70.46%         55.17%

  จำนวนกะที่ผลิตได้                       2 กะ+2โอที (3   2 กะ+2โอที (3   2 กะ+2โอที (3
                                      ชม.)           ชม.)           ชม.)

  จำนวนกะที่ผลิตจริง                      2 กะ+2โอที (3   2 กะ+2โอที (3   2 กะ+2โอที (3
                                      ชม.)           ชม.)           ชม.)

                                                                    

  3. กลุ่ม CARBIDE Cutting Tool                                       

  กำลังการผลิตของเครื่องจักรที่สามารถผลิตได้   58,410         71,280         209,220

  ปริมาณการผลิตได้จริง                    25,706         33,985         50,221

  อัตราการใช้กำลังการผลิต (%)             44.01%         47.68%         24.00%

  อัตราเพิ่ม (ลด) ของปริมาณการผลิต (%)     262.72%        32.21%         47.77%

  จำนวนกะที่ผลิตได้                       2 กะ+2โอที (3   2 กะ+2โอที (3   2 กะ+2โอที (3
                                      ชม.)           ชม.)           ชม.)

  จำนวนกะที่ผลิตจริง                      2 กะ+2โอที (3   2 กะ+2โอที (3   2 กะ+2โอที (3
                                      ชม.)           ชม.)           ชม.)

  4. กลุ่ม Mono Diamond Cutting Tool                                  

  กำลังการผลิตของเครื่องจักรที่สามารถผลิตได้   -              -              4,320

  ปริมาณการผลิตได้จริง                    -              -              423

  อัตราการใช้กำลังการผลิต (%)             -              -              9.79%

  อัตราเพิ่ม (ลด) ของปริมาณการผลิต (%)     -              -              100.00%

  จำนวนกะที่ผลิตได้                       -              -              2 กะ+2โอที (3
                                                                    ชม.)

  จำนวนกะที่ผลิตจริง                      -              -              2 กะ+2โอที (3
                                                                    ชม.)
  --------------------------------------------------------------------------------

* จำนวนกะที่ผลิตได้คือ 2 กะ + 2 OT (Over Time) หรือ
คิดเป็นชั่วโมงทำงานเดือนละประมาณ 572ชั่วโมง

1.2 HP (หน่วย: ชิ้น)

  ----------------------------------- -------------- -------------- --------------
  Cutting Tool                        ปี 2554         ปี 2555         ปี 2556

  1. กลุ่ม PCD Cutting tool                                           

  กำลังการผลิตของเครื่องจักรที่สามารถผลิตได้ * 71,952         50,000         50,000

  ปริมาณการผลิตได้จริง                    32,303         47,873         45,064

  อัตราการใช้กำลังการผลิต (%)             44.90%         95.75%         90.13%

  อัตราเพิ่ม (ลด) ของปริมาณการผลิต (%)     100.00%        48.20%         -5.87%

  จำนวนกะที่ผลิตได้                       2 กะ           2 กะ           2 กะ

  จำนวนกะที่ผลิตจริง                      2 กะ           2 กะ           2 กะ

  2. กลุ่ม CARBIDE Cutting Tool                                       

  กำลังการผลิตของเครื่องจักรที่สามารถผลิตได้ * -              20,000         20,000

  ปริมาณการผลิต                         -              19,149         18,026

  อัตราการใช้กำลังการผลิต (%)             -              95.75%         90.13%

  อัตราเพิ่ม (ลด) ของปริมาณการผลิต (%)     -              100.00%        -6.23%

  จำนวนกะที่ผลิตได้ 2 กะ+ 2 OT (3 ชม.)    -              2 กะ           2 กะ

  จำนวนกะที่ผลิตจริง                      -              2 กะ           2 กะ
  ----------------------------------- -------------- -------------- --------------

  * จำนวนกะที่ผลิตได้คือ 2 กะ หรือคิดเป็นชั่วโมงทำงานเดือนละประมาณ 416 ชั่วโมง

2. เครื่องมือ (Tooling)

2.1 HM (หน่วย: ชุด)

  ----------------------------------- -------------- -------------- --------------
  Tooling                             ปี 2554         ปี 2555         ปี 2556

  กำลังการผลิตของเครื่องจักรที่สามารถผลิตได้ * 705, 600       529, 200       529,200

  ปริมาณการผลิต                         230,538        312,452        168,731

  อัตราการใช้กำลังการผลิต (%)             32.67%         59.04%         31.88%

  อัตราเพิ่ม (ลด) ของปริมาณการผลิต (%)     (60.54)%**     35.53%**       (46.00)%**

  จำนวนกะที่ผลิตได้ 2 กะ+ 2 OT (3 ชม.)    2 กะ+ 2 OT (3  2 กะ+ 2 OT (3  2 กะ+ 2 OT (3
                                      ชม.)           ชม.)           ชม.)

  จำนวนกะที่ผลิตจริง                      2 กะ+ 2 OT (3  2 กะ+ 2 OT (3  2 กะ+ 2 OT (3
                                      ชม.)           ชม.)           ชม.)
  ----------------------------------- -------------- -------------- --------------

  * จำนวนกะที่ผลิตได้คือ 2 กะ + 2 OT (Over Time) หรือ
  คิดเป็นชั่วโมงทำงานเดือนละประมาณ 572ชั่วโมง

** ตั้งแต่ปี 2554 ลูกค้าเปลี่ยนจากสั่งทำเป็นชิ้นมาสั่งทำเป็น set แทน
ทำให้การนับปริมาณการผลิตลดลง (ซึ่ง 1 set ประกอบด้วยหลายชิ้น)

3. ชิ้นส่วนโลหะ (Metal Fabrication)

3.1 HM (หน่วย: ชิ้น)

  ----------------------------------- -------------- -------------- --------------
  1. Mass Production                  ปี 2554         ปี 2555         ปี 2556

  กำลังการผลิตของเครื่องจักรที่สามารถผลิตได้ * 43,380,000     26,028,000     850,000 **

  ปริมาณการผลิตได้จริง                    18,153,983     10,100,000     400,000

  อัตราการใช้กำลังการผลิต (%)             41.85%         38.80%         47.06%

  อัตราเพิ่ม (ลด) ของปริมาณการผลิต (%)     -32.25%        -44.36%        -96.04%

  จำนวนกะที่ผลิตได้ 2 กะ+ 2 OT (3 ชม.)    2 กะ+ 2 OT (3  2 กะ+ 2 OT (3  2 กะ+ 2 OT (3
                                      ชม.)           ชม.)           ชม.)

  จำนวนกะที่ผลิตจริง                      2 กะ+ 2 OT (3  2 กะ+ 2 OT (3  2 กะ+ 2 OT (3
                                      ชม.)           ชม.)           ชม.)

  2. Batch Production                                               

  กำลังการผลิตของเครื่องจักรที่สามารถผลิตได้   4,140,400      3,105,300      2,000,000 **

  ปริมาณการผลิตได้จริง                    134,193        148,414        172,462

  อัตราการใช้กำลังการผลิต (%)             3.24%          4.78%          8.62%

  อัตราเพิ่ม (ลด) ของปริมาณการผลิต (%)     15.83%         10.60%         16.20%

  จำนวนกะที่ผลิตได้ 2 กะ+ 2 OT (3 ชม.)    2 กะ+ 2 OT (3  2 กะ+ 2 OT (3  2 กะ+ 2 OT (3
                                      ชม.)           ชม.)           ชม.)

  จำนวนกะที่ผลิตจริง                      2 กะ+ 2 OT (3  2 กะ+ 2 OT (3  2 กะ+ 2 OT (3
                                      ชม.)           ชม.)           ชม.)
  ----------------------------------- -------------- -------------- --------------

  * จำนวนกะที่ผลิตได้คือ 2 กะ + 2 OT (Over Time) หรือ
  คิดเป็นชั่วโมงทำงานเดือนละประมาณ 572ชั่วโมง

  ** มีการขายเครื่องจักรออกไปให้บุคคลภายนอก

3.2 HP

  ----------------------------------- -------------- -------------- --------------
  ชิ้นส่วนโลหะ                           ปี 2554         ปี 2555         ปี 2556

  กำลังการผลิตของเครื่องจักรที่สามารถผลิตได้ * -              5,000          5,000

  ปริมาณการผลิตได้จริง                    -              4,787          4,506

  อัตราการใช้กำลังการผลิต (%)             -              95.75%         90.13%

  อัตราเพิ่ม (ลด) ของปริมาณการผลิต (%)     -              100.00%        -6.23%

  จำนวนกะที่ผลิตได้ 2 กะ+ 2 OT (3 ชม.)    -              2 กะ           2 กะ

  จำนวนกะที่ผลิตจริง                      -              2 กะ           2 กะ
  ----------------------------------- -------------- -------------- --------------

  * จำนวนกะที่ผลิตได้คือ 2 กะ หรือคิดเป็นชั่วโมงทำงานเดือนละประมาณ 416 ชั่วโมง

กำลังการผลิตของบริษัท ในส่วนการผลิตเครื่องมือตัดเฉือนโลหะ (Cutting Tools) เครื่องมือ
(Tooling) และชิ้นส่วนโลหะ (Metal Fabrication) ในปี 2556
มีชั่วโมงการทำงานประมาณเดือนละ 572 ชั่วโมง (22 ชั่วโมงต่อวัน / 6 วันต่อสัปดาห์) ทั้งนี้
บริษัทมีการติดตั้งเครื่องจักรใหม่ทั้งหมด 5 เครื่อง มูลค่ารวมประมาณ 30 ล้านบาท
เป็นเครื่องสำหรับเจียรแท่งคาร์ไบด์ เพื่อทำ Tools ทั้งประเภท Special Carbide และ PCD
นอกจากนี้ยังมีเครื่องเจียร CBN Tools เครื่องเจียร Carbide Tools
และเครื่องวัดที่ใช้ในขั้นตอนการตรวจสอบคุณภาพสินค้า
เพื่อรองรับการขยายฐานการผลิตและฐานลูกค้าในประเทศต่างๆ
โดยเน้นการเจาะตลาดกลุ่มอุตสาหกรรมผลิตชิ้นส่วนยานยนต์
ส่งผลให้อัตราการใช้กำลังการผลิตในกลุ่มเครื่องมือตัดเฉือนโลหะเพิ่มขึ้นในปี 2556

2.  การจัดหาวัตถุดิบในการผลิตและสินค้าสำหรับจัดจำหน่าย

บริษัทมีการสั่งซื้อวัตถุดิบจากทั้งภายในและภายนอกประเทศ ดังนั้น
บริษัทจะมีการกำหนดแผนการผลิตไว้เพื่อให้สามารถวางแผนการสั่งซื้อวัตถุดิบให้พร้อมและเพียงพอต่อการผลิต
โดยจะมีการสั่งซื้อวัตถุดิบล่วงหน้าประมาณ 1
เดือนขึ้นอยู่กับความต้องการใช้วัตถุดิบและคำสั่งซื้อสินค้าของลูกค้าในแต่ละช่วงเวลาการผลิต
และโดยทั่วไปทางบริษัทไม่มีนโยบายในการซื้อสินค้ากับผู้จำหน่ายวัตถุดิบ (Supplier)
รายใดรายหนึ่งโดยเฉพาะ โดยส่วนใหญ่จะสั่งซื้อจาก Supplier 2
รายขึ้นไปในการเสนอราคาเพื่อเพิ่มอำนาจในการต่อรอง
อย่างไรก็ตามการตัดสินใจสั่งซื้อวัตถุดิบไม่ได้ขึ้นอยู่กับราคาเพียงอย่างเดียว บริษัทคำนึงถึงคุณภาพ
การบริการ การจัดส่ง และการให้ระยะเวลาการชำระเงิน (Credit Term) ประกอบกัน
เพื่อให้ได้วัตถุดิบที่ดีตรงตามมาตรฐานในการผลิตสินค้าและเกิดประโยชน์กับบริษัทด้านการลดต้นทุนให้ได้มากที่สุด
ซึ่งบริษัทจะกำหนดแผนการผลิตเพื่อจัดสรรวัตถุดิบ บุคลากร
และความพร้อมของเครื่องจักรสำหรับการผลิตสินค้าตามขนาดและระยะเวลาอย่างเหมาะสมเพื่อให้เกิดประสิทธิภาพสูงสุด
โดยวัตถุดิบที่บริษัทใช้ในการผลิตและสินค้าสำหรับการจัดจำหน่าย แบ่งได้ดังนี้

-   วัตถุดิบสำหรับใช้ในการผลิต Special Cutting Tools

วัตถุดิบสำคัญในการผลิตเครื่องมือที่ใช้ในการตัด (Cutting tools) คือ แท่ง Carbide, PCD,
Blank Insert เป็นต้น สำหรับปี 2556 บริษัทมีการสั่งซื้อวัตถุดิบ ดังนี้

-   HTECH มีการสั่งซื้อวัตถุดิบทั้งจากในและต่างประเทศ คิดเป็นร้อยละประมาณ 80 และ ร้อยละ
    20 ตามลำดับโดยมีการสั่งซื้อจากประเทศสิงคโปร์ จีน ญี่ปุ่น สหรัฐอเมริกา อิตาลี เยอรมัน
    เป็นต้น

-   HP มีการสั่งซื้อวัตถุดิบจากทั้งในและต่างประเทศ คิดเป็นร้อยละ 84 และร้อยละ16 ตามลำดับ
    โดยมีการสั่งซื้อจากประเทศสิงคโปร์ ญี่ปุ่น และไทย

-   วัตถุดิบสำหรับใช้ในการผลิต Tooling และชิ้นส่วนโลหะอื่นๆ

วัตถุดิบสำคัญในการผลิต Tooling และชิ้นส่วนโลหะอื่นๆ ได้แก่ เหล็ก, คาร์ไบด์, อลูมิเนียม,
สแตนเลส, พลาสติก เป็นต้น โดยบริษัทมีการสั่งซื้อภายในประเทศประมาณร้อยละ 98

-   สินค้าสำหรับการจัดจำหน่าย

สินค้าสำหรับการจัดจำหน่ายในกลุ่ม Special Cutting Tools
เป็นการสั่งซื้อจากบริษัทใหญ่และบริษัทย่อยในประเทศฟิลิปปินส์
โดยสินค้าสำหรับการจัดจำหน่ายในกลุ่ม Standard Cutting Tools และสินค้าอื่นๆ เช่น
Drill, Endmill, Toolholder, Insert เป็นต้น มีการสั่งซื้อจากหลายแหล่งในประเทศต่างๆ
โดยในปี 2556 มีการสั่งซื้อสินค้า ดังนี้

-   ATEK Phils.
    มีการสั่งซื้อสินค้าเพื่อจัดจำหน่ายทั้งจากในและต่างประเทศคิดเป็นร้อยละประมาณ 8 และ 92
    ตามลำดับ โดยมีการสั่งซื้อจากประเทศสิงคโปร์ เป็นหลัก

-   FDM
    มีการสั่งซื้อสินค้าเพื่อจัดจำหน่ายส่วนใหญ่จากตัวแทนจำหน่ายในประเทศคิดเป็นร้อยละประมาณ
    99

-   HS มีการสั่งซื้อสินค้าเพื่อจัดจำหน่ายทั้งจากในและต่างประเทศคิดเป็นร้อยละประมาณ 30 และ
    70 ตามลำดับ โดยมีการสั่งซื้อจากประเทศไทย, สหรัฐอเมริกา, จีน, เยอรมัน, โปตุเกส,
    อิสราเอล เป็นต้น

-   HY มีการสั่งซื้อสินค้าเพื่อจัดจำหน่ายทั้งจากต่างประเทศเป็นส่วนใหญ่
    โดยมีการสั่งซื้อจากประเทศไทย, ไต้หวัน, สิงคโปร์ เป็นต้น

    2.  ผลกระทบต่อสิ่งแวดล้อม

  - ไม่มี –

2.  งานที่ยังไม่ได้ส่งมอบ

  - ไม่มี -

3.  ปัจจัยความเสี่ยง

    1.  ความเสี่ยงจากการพึ่งพิงอุตสาหกรรมผลิตฮาร์ดดิสก์ไดร์ฟ

การผลิตและจำหน่ายสินค้าของบริษัทเป็นการผลิตเพื่อรองรับอุตสาหกรรมการผลิตชิ้นส่วนฮาร์ดดิสก์ไดร์ฟเป็นหลัก
แม้ว่าในอดีตอุตสาหกรรมนี้จะมีการส่งออกเติบโตที่ดีมาโดยตลอด
แต่จากการที่การแข่งขันในตลาดฮาร์ดดิสก์ไดร์ฟด้านเทคโนโลยี
การพัฒนาอุปกรณ์เพื่อใช้เก็บข้อมูลประเภทใหม่ที่ถือได้ว่าเป็นคู่แข่งเพื่อทดแทนฮาร์ดดิสก์ไดร์ฟ คือ
Flash Memory หรือแฟลชไดร์ฟ
รวมถึงแนวโน้มการใช้เทคโนโลยีที่เริ่มเปลี่ยนไปเป็นกลุ่มของสมาร์ทโฟนและแท็บเล็ตซึ่งได้รับความนิยมเพิ่มขึ้น
(รายละเอียดตามภาวะอุตสาหกรรม)
ซึ่งอาจจะส่งผลกระทบต่ออุตสาหกรรมฮาร์ดดิสก์ไดร์ฟและทำให้บริษัทได้รับความเสี่ยงจากการพึ่งพิงอุตสาหกรรมฮาร์ดดิสก์เพียงอย่างเดียว
อย่างไรก็ตามในระยะยาวผู้ใช้สมาร์ทโฟนยังคงมีความจำเป็นที่ต้องถ่ายโอนข้อมูลไปเก็บไว้ในเซิร์ฟเวอร์ที่มีฮาร์ดดิสก์เป็นส่วนประกอบสำคัญ
นอกจากนี้
องค์กรที่ต้องการเก็บข้อมูลจำนวนมากก็ยังมีความจำเป็นต้องใช้หน่วยความจำฮาร์ดดิสก์ไดร์ฟอยู่

ทั้งนี้
บริษัทได้มีแนวทางลดความเสี่ยงจากการพึ่งพิงอุตสาหกรรมฮาร์ดดิสก์ด้วยการวางนโยบายขยายฐานลูกค้าของบริษัทเพื่อรองรับอุตสาหกรรมอื่นมากขึ้น
เช่น อุตสาหกรรมผลิตชิ้นส่วนยานยนต์ อุตสาหกรรมผลิตชิ้นส่วนเครื่องจักรกล
อุตสาหกรรมชิ้นส่วนอุปกรณ์ทางการแพทย์ และอุตสาหกรรมการผลิตชิ้นส่วนโลหะอื่น
ด้วยการพัฒนาผลิตภัณฑ์เครื่องมือตัดรูปแบบใหม่นอกเหนือจากที่มีอยู่เดิม ในกลุ่ม PCD Cutting
Tools และ Special Carbide Cutting Tools
(ตามรายละเอียดลักษณะผลิตภัณฑ์และการบริการ)
โดยใช้เครื่องจักรใหม่ซึ่งมีประสิทธิภาพในการผลิตสูงมาดำเนินการผลิต
และบริษัทได้มีการร่วมลงทุนในบริษัทย่อยในต่างประเทศ เช่น ประเทศสิงคโปร์ มาเลเซีย
และเวียดนาม เพื่อขยายฐานลูกค้าและช่องทางการจัดจำหน่ายสินค้าไปยังลูกค้ากลุ่มใหม่ๆ
ในอุตสาหกรรมต่างๆ ในต่างประเทศที่มีศักยภาพในการเติบโตสูง โดยในปี 2556
บริษัทมีสัดส่วนยอดขายของลูกค้าในอุตสาหกรรมผลิตฮาร์ดดิสก์ไดร์ฟและอุตสาหกรรมผลิตอื่นคิดเป็นร้อยละ
66 และ 34 ของยอดขายรวม ตามลำดับ เทียบกับปี 2555 ซึ่งมีสัดส่วนดังกล่าวประมาณร้อยละ 69
และ 31 ของยอดขายรวม ตามลำดับ

2.  ความเสี่ยงจากการกระจุกตัวของลูกค้า

เนื่องจากผลิตภัณฑ์ของบริษัทเป็นผลิตภัณฑ์ที่มีลักษณะเฉพาะทำให้กลุ่มลูกค้าของบริษัทและบริษัทย่อยเป็นกลุ่มลูกค้าเฉพาะ
และมีการกระจุกตัวของรายได้จากยอดขายให้แก่ลูกค้ารายใหญ่ไม่กี่ราย
ทำให้รายได้บริษัทและบริษัทย่อยอาจได้รับผลกระทบหากลูกค้ารายใหญ่มีการเปลี่ยนแปลงนโยบายการซื้อสินค้าของบริษัท
อย่างไรก็ตามบริษัทได้มีนโยบายลดความเสี่ยงโดยพยายามเพิ่มสัดส่วนรายได้ของลูกค้ารายใหม่มากขึ้น
ทั้งในอุตสาหกรรมผลิตชิ้นส่วนฮาร์ดดิสก์ไดร์ฟ อุตสาหกรรมผลิตชิ้นส่วนยานยนต์
อุตสาหกรรมผลิตชิ้นส่วนเครื่องจักรกล อุตสาหกรรมชิ้นส่วนอุปกรณ์ทางการแพทย์
และอุตสาหกรรมผลิตชิ้นส่วนโลหะอื่นๆ โดยจะใช้การวิจัยและพัฒนา และออกผลิตภัณฑ์ใหม่
ในการขยายฐานลูกค้าไปยังอุตสาหกรรมดังกล่าวข้างต้น ส่งผลให้ในปี 2556 ลูกค้า 10
รายแรกมียอดขายรวมกันประมาณร้อยละ 45 ของรายได้รวม
โดยไม่มีลูกค้ารายใดมีมียอดขายเกินร้อยละ 15 ของรายได้รวม

3.  ความเสี่ยงจากการพึ่งพิงบุคลากร

ธุรกิจของบริษัทและบริษัทย่อยต้องอาศัยบุคลากรที่มีความรู้
ความชำนาญและประสบการณ์ในการผลิตเพื่อให้ได้ผลิตภัณฑ์ที่มีมาตรฐานและมีความแม่นยำสูงตามความต้องการที่หลากหลายของลูกค้า
ทั้งนี้ บริษัทได้มีการพึ่งพิงบุคลากรที่สำคัญ (Key Man) ในด้านการผลิต
ซึ่งต้องใช้เทคโนโลยีระดับสูงและซับซ้อน และพึ่งพิงบุคลากรระดับบริหารในด้านการตลาด
เพื่อการหาช่องทางการจัดจำหน่ายทั้งในและต่างประเทศ

ดังนั้น บริษัทจึงมีนโยบายส่งเสริมการพัฒนาบุคลากร โดยการจัดอบรมพนักงาน
และเปิดโอกาสให้พนักงานได้เรียนรู้และได้ประสบการณ์ในการรับการถ่ายทอดเทคโนโลยีการผลิตจากต่างประเทศ
ซึ่งเป็นผู้ผลิตเครื่องจักรนั้น ๆ โดยตรง
นอกจากนี้บริษัทยังจัดให้มีการสับเปลี่ยนหน้าที่การทำงานของพนักงาน
เพื่อให้พนักงานได้เรียนรู้การทำงานและการใช้เครื่องจักรในหลายๆ
รูปแบบและยังทำให้พนักงานสามารถทำงานทดแทนกันได้ด้วย
ซึ่งช่วยลดความเสี่ยงของบริษัทในการพึ่งพึงบุคลากรคนใดคนหนึ่ง
และบริษัทยังมีนโยบายสนับสนุนให้บุคลากรที่มีความสามารถและมีความสำคัญ (Key Man)
ต่อบริษัทเป็นผู้บริหารและผู้ถือหุ้นของบริษัท เพื่อให้พนักงานมีส่วนร่วมในความเป็นเจ้าของบริษัท
และสร้างขวัญกำลังใจรวมทั้งรักษาบุคลากรที่มีความสามารถให้อยู่กับองค์กรต่อไป

4.  ความเสี่ยงจากการมีลูกหนี้ค้างชำระเงินเกินระยะเวลาที่กำหนด

บริษัทได้มีการขายสินค้าให้ลูกค้าต่างประเทศรายใหญ่รายหนึ่ง ซึ่งเป็นตัวแทนจำหน่ายในต่างประเทศ
โดยบริษัทมีธุรกรรมกับลูกค้ารายนี้มานานกว่า 5 ปี และมีการชำระหนี้ล่าช้า
ดังนั้นหากลูกหนี้รายนี้มีปัญหาด้านสภาพคล่องจนไม่สามารถจ่ายชำระหนี้ทั้งจำนวน
บริษัทจะต้องตั้งค่าเผื่อหนี้สงสัยจะสูญ ซึ่งจะทำให้เกิดผลกระทบต่อกำไรสุทธิ
ทั้งนี้ในปัจจุบันบริษัทได้หยุดทำการซื้อขายกับบริษัทดังกล่าวแล้ว
เนื่องจากบริษัทดังกล่าวปิดดำเนินกิจการ โดยได้มีการชำระหนี้ทั้งหมดเรียบร้อยแล้ว ในปี 2556
บริษัทมีลูกหนี้ค้างชำระเกินกำหนด 6-12 เดือน และเกิน 12 เดือน คิดเป็นร้อยละ 0.64
และร้อยละ 1.54 ตามลำดับ
โดยได้มีการตั้งสำรองค่าเผื่อหนี้สงสัยจะสูญตามนโยบายบัญชีเรียบร้อยแล้ว

5.  ความเสี่ยงจากความผันผวนของอัตราแลกเปลี่ยนเงินตราต่างประเทศ

บริษัทอาจได้รับความเสี่ยงจากความผันผวนของอัตราแลกเปลี่ยนเงินตราต่างประเทศจากการนำเข้าและส่งออกในรูปสกุลเงินตราต่างประเทศ
โดยในปี 2556 สัดส่วนยอดขายที่เป็นสกุลเงินตามต่างประเทศคิดเป็นร้อยละ 27.53
ของยอดขายรวม ซึ่งหากเงินบาทแข็งค่าขึ้นย่อมส่งผลต่อรายได้ที่ได้รับลดลง
ในขณะที่สัดส่วนยอดซื้อวัตถุดิบที่เป็นสกุลเงินตราต่างประเทศคิดเป็นร้อยละ 19.80 ของต้นทุนขาย
ซึ่งในกรณีที่เงินบาทอ่อนค่าลง จะส่งผลต่อต้นทุนที่สูงขึ้น นอกจากนี้ บริษัทยังมีการนำเข้าเครื่องจักร
วัสดุและอุปกรณ์บางส่วนจากต่างประเทศ ดังนั้น
ความผันผวนของอัตราแลกเปลี่ยนเงินตราต่างประเทศย่อมส่งผลกระทบต่อฐานะทางการเงินและผลการดำเนินงานของบริษัท

ทั้งนี้ บริษัทมิได้ทำสัญญาซื้อขายเงินตราต่างประเทศล่วงหน้า
ทำให้บริษัทอาจได้รับความเสี่ยงจากความผันผวนของอัตราแลกเปลี่ยน อย่างไรก็ตาม
การที่บริษัทมีการสั่งซื้อวัตถุดิบและสินค้าจากต่างประเทศในสกุลเงินดอลล่าร์สหรัฐฯ ดอลล่าร์สิงคโปร์
เยน ยูโร ปอนด์สเตอร์ลิงอังกฤษ และฟรังก์สวิส
ในขณะที่มีรายได้จากการส่งออกสินค้าในสกุลเงินดอลล่าร์สหรัฐฯ ดอลล่าร์สิงคโปร์ และยูโร
จึงถือเป็นการป้องกันความเสี่ยงจากอัตราแลกเปลี่ยนตามธรรมชาติ (Natural Hedge)
เป็นบางส่วน
โดยที่ผ่านมาผลกระทบจากอัตราแลกเปลี่ยนไม่จัดว่ามีนัยสำคัญต่อผลประกอบการโดยรวมของบริษัท

3.  ทรัพย์สินที่ใช้ในการประกอบธุรกิจ

4.1 ทรัพย์สินถาวรหลักของบริษัท และบริษัทย่อย

ทรัพย์สินที่บริษัทและบริษัทย่อยใช้ในการประกอบธุรกิจ ณ วันที่ 31 ธันวาคม 2556 ประกอบด้วย

+------------------------+---------+------+---------------------------+
| ประเภท/ลักษณะทรัพย์สิน     | ลักษณะ   | มูลค  | ภาระผูกพัน                  |
|                        | กรรมสิทธิ์ | ่าสุทธิ |                           |
|                        |         |      |                           |
|                        |         | (ล้าน |                           |
|                        |         | บาท) |                           |
+========================+=========+======+===========================+
| 1. ที่ดิน 1 แปลง          |         |      |                           |
+------------------------+---------+------+---------------------------+
| โฉนดเลขที่ 9449 เนื้อที่ 6   | HM      | 2    | - ค้ำประกันเงินกู้ HM          |
| ไร่ 1 งาน 92 ตารางวา    | เป      | 5.92 |                           |
|                        | ็นเจ้าของ |      |                           |
+------------------------+---------+------+---------------------------+
| ที่ตั้ง 41 หมู่14            |         |      | วงเงิน P/N 30.00 ล้านบาท    |
| นิคมอุตสาหกรรมบางชัน      |         |      | (คงค้าง 10.00 ล้านบาท)      |
|                        |         |      |                           |
|                        |         |      | วงเงิน O/D 10.00 ล้านบาท    |
|                        |         |      | (คงค้าง - ล้านบาท)          |
+------------------------+---------+------+---------------------------+
| ถ.เสรีไทย มีนบุรี กรุงเทพฯ  |         |      | - ค้ำประกันเงินกู้ HT          |
+------------------------+---------+------+---------------------------+
|                        |         |      | วงเงิน P/N 59.00 ล้านบาท    |
|                        |         |      | (คงค้าง 59.00 ล้านบาท)      |
|                        |         |      |                           |
|                        |         |      | วงเงิน O/D 5.00 ล้านบาท     |
|                        |         |      | (คงค้าง - ล้านบาท)          |
|                        |         |      |                           |
|                        |         |      | - ค้ำประกันเงินกู้ HP          |
|                        |         |      |                           |
|                        |         |      | ค้ำประกันวงเงินทุกชนิด 3.23    |
|                        |         |      | ล้านดอลล่าร์สหรัฐฯ            |
|                        |         |      |                           |
|                        |         |      | วงเงินกู้ระยะสั้น ยอดคงค้าง     |
|                        |         |      | 40.86 ล้านเปโซ             |
|                        |         |      |                           |
|                        |         |      | วงเงินกู้ระยะยาว ยอดคงค้าง    |
|                        |         |      | 30.72 ล้านเปโซ             |
+------------------------+---------+------+---------------------------+
| 2.                     |         |      |                           |
| อา                     |         |      |                           |
| คารสำนักงานและส่วนปรับปรุง |         |      |                           |
+------------------------+---------+------+---------------------------+
| ที่ตั้ง 41 หมู่14            | HM      | 3    | -                         |
| นิคมอุตสาหกรรมบางชัน      | เป      | 9.37 |                           |
|                        | ็นเจ้าของ |      |                           |
+------------------------+---------+------+---------------------------+
| ถ.เสรีไทย มีนบุรี กรุงเทพฯ  |         |      |                           |
+------------------------+---------+------+---------------------------+
| อาคาร 4 ชั้น 1 หลัง       |         |      |                           |
+------------------------+---------+------+---------------------------+
| 3.                     | บร      | 33   | ค้ำประกันเงินกู้ HT            |
| เครื่องจักรและอุปกรณ์โรงงาน | ิษัทและบร | 3.99 |                           |
|                        | ิษัทย่อยเป |      | วงเงินระยะยาว 19 ล้านบาท    |
|                        | ็นเจ้าของ |      | (คงค้าง 10.08 ล้านบาท)      |
+------------------------+---------+------+---------------------------+
| 4.                     | บร      | 5.97 | -                         |
| เครื่อง                  | ิษัทและบร |      |                           |
| ตกแต่งและเครื่องใช้สำนักงาน | ิษัทย่อยเป |      |                           |
|                        | ็นเจ้าของ |      |                           |
+------------------------+---------+------+---------------------------+
| 5. ยานพาหนะ            | บร      | 8.94 | -                         |
|                        | ิษัทและบร |      |                           |
|                        | ิษัทย่อยเป |      |                           |
|                        | ็นเจ้าของ |      |                           |
+------------------------+---------+------+---------------------------+
| 6. งานระหว่างทำ         | บร      | 1.81 | -                         |
|                        | ิษัทและบร |      |                           |
|                        | ิษัทย่อยเป |      |                           |
|                        | ็นเจ้าของ |      |                           |
+------------------------+---------+------+---------------------------+
| รวม                    |         | 41   |                           |
|                        |         | 6.00 |                           |
+------------------------+---------+------+---------------------------+

2.  นโยบายการลงทุนในบริษัทย่อยและบริษัทร่วม

บริษัทมีนโยบายลงทุนในบริษัทย่อยหรือบริษัทร่วมที่มีวัตถุประสงค์ในการประกอบกิจการที่เป็นส่วนสนับสนุนกิจการของบริษัท
อันจะทำให้บริษัทมีผลประกอบการหรือผลกำไรเพิ่มมากขึ้น หรือธุรกิจที่เอื้อประโยชน์ (Synergy)
ให้กับบริษัท โดยสามารถสนับสนุนการดำเนินธุรกิจหลักของบริษัทให้มีความครบวงจรมากยิ่งขึ้น
ทั้งนี้การลงทุนในบริษัทย่อยหรือบริษัทร่วมจะอยู่ภายใต้การควบคุมและตรวจสอบของคณะกรรมการตรวจสอบ

4.  ข้อพิพาทกฎหมาย

  - ไม่มี -

5.  ข้อมูลทั่วไปและข้อมูลสำคัญอื่น

(1) ข้อมูลทั่วไปของบริษัท

+---------------+------------------------------------------------------+
| ชื่อบริษัท        | บริษัท แฮลเซี่ยน เทคโนโลยี่ จำกัด (มหาชน)                   |
+---------------+------------------------------------------------------+
| ชื่อภาษาอังกฤษ   | HALCYON TECHNOLOGY PUBLIC COMPANY LIMITED            |
+---------------+------------------------------------------------------+
| ประเภทธุรกิจ    | ผลิต รับจ้างผลิต และจำหน่ายเครื่องมือตัด (Cutting Tools)      |
|               | ที่ทำมาจากเพชรสังเคราะห์ (Polycrystalline Diamond หรือ    |
|               | PCD) เพชรสังเคราะห์ผลึกเดี่ยว (Monocrystalline Diamond    |
|               | หรือ Monodite) เพชรธรรมชาติ (Natural Diamond) คาร์ไบด์   |
|               | (Carbide) และ PCBN (Polycrystalline Cubic Boron      |
|               | Nitride) และอุปกรณ์ที่มีความเที่ยงตรงสูง (High Precision     |
|               | Parts)                                               |
|               | สำหร                                                 |
|               | ับใช้ในกระบวนการผลิตเพื่อรองรับอุตสาหกรรมผลิตชิ้นส่วนอิเล็กทรอนิกส์ |
|               | อุตสาหกรรมผลิตชิ้นส่วนยานยนต์และอุตสาหกรรมเครื่องจักรกลอื่นๆ     |
|               | ทั้งในและต่างประเทศ                                     |
+---------------+------------------------------------------------------+
| ที่ตั้งสำนักงานใหญ่ | 41 หมู่ 14 นิคมอุตสาหกรรมบางชัน ซอย 6 ถนนเสรีไทย แขวงมีนบุรี  |
|               | เขตมีนบุรี กรุงเทพมหานคร 10510                           |
+---------------+------------------------------------------------------+
| เลขทะเบียนบริษัท | 0107551000096                                        |
+---------------+------------------------------------------------------+
| Home Page     | www.halcyon.co.th                                    |
+---------------+------------------------------------------------------+
| โทรศัพท์        | 0-2906-3259-60                                       |
+---------------+------------------------------------------------------+
| โทรสาร        | 0-2906-3261                                          |
+---------------+------------------------------------------------------+
| ทุนจด          | ณ วันที่ 31 ธันวาคม 2556                                 |
| ทะเบียนชำระแล้ว |                                                      |
|               | 260,804,340 บาท (หุ้นสามัญจำนวน 260,804,340 หุ้น          |
|               | มูลค่าที่ตราไว้หุ้นละ 1 บาท)                                |
+---------------+------------------------------------------------------+
| นายทะเบียน     | บริษัท ศูนย์รับฝากหลักทรัพย์ (ประเทศไทย) จำกัด                |
|               |                                                      |
|               | ชั้น 7 อาคารตลาดหลักทรัพย์แห่งประเทศไทย เลขที่ 62            |
|               | ถนนรัชดาภิเษก แขวงคลองเตย เขตคลองเตย กรุงเทพฯ 10110     |
|               | โทรศัพท์ 02-654-5642 โทรสาร 02-654-5645                |
+---------------+------------------------------------------------------+
| ผู้สอบบัญชี       | นายบุญเลิศ แก้วพันธุ์พฤกษ์ ผู้สอบบัญชีรับอนุญาตเลขทะเบียน 4165     |
|               |                                                      |
|               | บริษัท บีพีอาร์ ออดิท แอนด์ แอดไวเซอรี่ จำกัด                  |
|               |                                                      |
|               | เลขที่ 152 อาคารชาร์เตอร์ สแควร์ ชั้น 12 เอ ห้อง 08          |
|               | ถนนสาทรเหนือ แขวงสีลม เขตบางรัก กรุงเทพ 10500 โทรศัพท์     |
|               | 02-634-5398 โทรสาร 02-634-5399                       |
+---------------+------------------------------------------------------+
| นักลงทุนสัมพันธ์   | นายพีท ริมชลา                                          |
|               |                                                      |
|               | โทรศัพท์ 02-906-3259-60 โทรสาร 02-906-3261             |
+---------------+------------------------------------------------------+

(2) ข้อมูลทั่วไปของบริษัทย่อยในประเทศไทย

  -------------- ----------------------------------------------------------
  ชื่อบริษัท         บริษัท แฮลเซี่ยน เมทอล จำกัด

  ชื่อภาษาอังกฤษ    HALCYON METAL COMPANY LIMITED

  ประเภทธุรกิจ     ผลิต รับจ้างผลิต และจำหน่ายเครื่องมือ (Tooling) และชิ้นส่วนโลหะต่างๆ
                 สำหรับใช้ในกระบวนการผลิตเพื่อรองรับอุตสาหกรรมผลิตชิ้นส่วนอิเล็กทรอนิกส์
                 อุตสาหกรรมผลิตชิ้นส่วนยานยนต์และอุตสาหกรรมเครื่องจักรกลอื่นๆ

  ที่ตั้งสำนักงาน     41 หมู่ 14 นิคมอุตสาหกรรมบางชัน ซอย 6 ถนนเสรีไทย แขวงมีนบุรี
                 เขตมีนบุรี กรุงเทพมหานคร 10510

  โทรศัพท์         0-2906-3242-50

  โทรสาร         0-2906-3251
  -------------- ----------------------------------------------------------

  -------------- --------------------------------------------------------
  ชื่อบริษัท         บริษัท เอฟ ดี เอ็ม เทคโนโลยี จำกัด

  ชื่อภาษาอังกฤษ    FDM TECHNOLOGY COMPANY LIMITED

  ประเภทธุรกิจ     จัดจำหน่ายเครื่องมือตัดโลหะมาตรฐานประเภทคาร์ไบด์ เซรามิค PCD และ
                 PCBN (Standard Carbide, Ceramic, PCD, PCBN Cutting
                 Tools) ในประเทศไทย

  ที่ตั้งสำนักงาน     888/3 ถนนศรีนครินทร์ แขวงสวนหลวง เขตสวนหลวง กรุงเทพมหานคร
                 10250

  โทรศัพท์         0-2347-6255

  โทรสาร         0-2347-6256
  -------------- --------------------------------------------------------

(3) ข้อมูลทั่วไปของบริษัทย่อยในต่างประเทศ

  -------------- --------------------------------------------------------
  ชื่อบริษัท         HALCYON TECHNOLOGY (PHILIPPINES) INC.

  ประเภทธุรกิจ     ผลิตและจำหน่ายเครื่องมือตัดโลหะ (Cutting Tools) ที่เป็น PCD, CBN,
                 Carbide รวมถึง Jigs & Fixtures และชิ้นส่วนเครื่องจักรต่างๆ
                 เพื่อจำหน่ายเฉพาะในประเทศฟิลิปปินส์

  ที่ตั้งสำนักงาน     Orient Goldcrest Building 6, Unit 1, Lot 3281-J, Phase
                 6, Laguna Technopark, Binan, Laguna, Philippines

  โทรศัพท์         +(63) 49 5022295

  โทรสาร         +(63) 49 5022296
  -------------- --------------------------------------------------------

  -------------- --------------------------------------------------------
  ชื่อบริษัท         ATEK PRECISION TOOLS INC.

  ประเภทธุรกิจ     จัดจำหน่ายเครื่องมือตัดโลหะมาตรฐานประเภทคาร์ไบด์ (Standard
                 Carbide Cutting Tools) ในประเทศฟิลิปปินส์

  ที่ตั้งสำนักงาน     CJRS Parkview Bldg., Level 2 Rodeo Drive Laguna Bel-Air
                 2, Santa Rosa, Laguna, Philippines

  โทรศัพท์         +(63) 49 5440520

  โทรสาร         +(63) 49 5440520
  -------------- --------------------------------------------------------

  -------------- -------------------------------------------------------------
  ชื่อบริษัท         Halcyon Technology Singapore Pte. Ltd.

  ประเภทธุรกิจ     จัดจำหน่ายเครื่องมือตัดโลหะที่มีลักษณะพิเศษที่ทำจากเพชรสังเคราะห์และคาร์ไบด์
                 (Special PCD and Carbide Cutting Tools)
                 รวมถึงเครื่องมือตัดโลหะมาตรฐานประเภทคาร์ไบด์ เซรามิค PCD และ PCBN
                 (Standard Carbide , Ceramic, PCD, PCBN Cutting Tools)
                 ในประเทศสิงคโปร์

  ที่ตั้งสำนักงาน     6 Ubi Road 1 #06-12, Wintech Centre, Singapore 408726

  โทรศัพท์         +(65) 9338 9494

  โทรสาร         +(65) 6841 3906
  -------------- -------------------------------------------------------------

  -------------- -------------------------------------------------------------
  ชื่อบริษัท         Halcyon Technology (M) Sdn. Bhd..

  ประเภทธุรกิจ     จัดจำหน่ายเครื่องมือตัดโลหะที่มีลักษณะพิเศษที่ทำจากเพชรสังเคราะห์และคาร์ไบด์
                 (Special PCD and Carbide Cutting Tools)
                 รวมถึงเครื่องมือตัดโลหะมาตรฐานประเภทคาร์ไบด์ เซรามิค PCD และ PCBN
                 (Standard Carbide, Ceramic, PCD, PCBN Cutting Tools)
                 ในประเทศมาเลเซีย

  ที่ตั้งสำนักงาน     No. 27-1 Block C, Jalan 6/38D, Taman Sri Sinar, 51200
                 Segambut, Kuala Lumpur, Malaysia

  โทรศัพท์         +603-6275 2823 และ +603-6276 3823

  โทรสาร         +603-6280 2771
  -------------- -------------------------------------------------------------

  -------------- -------------------------------------------------------------
  ชื่อบริษัท         Halcyon Technology Vietnam Co., Ltd. *

  ประเภทธุรกิจ     จัดจำหน่ายเครื่องมือตัดโลหะที่มีลักษณะพิเศษที่ทำจากเพชรสังเคราะห์และคาร์ไบด์
                 (Special PCD and Carbide Cutting Tools)
                 รวมถึงเครื่องมือตัดโลหะมาตรฐานประเภทคาร์ไบด์ เซรามิค PCD และ PCBN
                 (Standard Carbide, Ceramic, PCD, PCBN Cutting Tools)
                 ในประเทศเวียดนาม

  ที่ตั้งสำนักงาน     Floor 6, Smart Building, 793/49/1 Tran Xuan Soan Street, Tan
                 Hung Ward, District 7, Ho Chi Minh City, Vietnam

  โทรศัพท์         +(84) 8 3771 6497

  โทรสาร         +(84) 8 3771 6497
  -------------- -------------------------------------------------------------

หมายเหตุ: * อยู่ระหว่างดำเนินการร่วมทุน โดยคาดว่าจะดำเนินการแล้วเสร็จภายในไตรมาส 1
ปี 2557